Folksvagenu prevara donela teške dane | EurActiv Srbija\nFolksvagenu prevara donela teške dane\nObjavljeno : 22.09.2015.\t Tweet\nSkandal sa Folksvagenovim dizel vozilima koja lažiraju podatke o zagađenju 22. septembra dobija na ozbiljnosti, sa mogućim otvaranjem krivične istrage u SAD, pozivanjem predstavnika proizvođača u Koreji i zahtevom Francuske za pokretanje istrage u Evropi. Akcije ovog nemačkog proizvođača su u snažnom padu, a ministar ekonomije Donje Saksonije poziva da se ne diskredituje 600.000 zaposlenih koji prave „izvrsne proizvode“.\nAmeričke vlasti tvrde da 482.000 dizel putničkih automobila marki folksvagen i audi, proizvedenih između 2009. i 2015. i prodavanih na SAD, bilo opremljeno programom koji lažira rezultate povremenih testiranja vozila.\nKako se navodi u izveštaju američke agencije za životnu sredinu, koji su prenel iamerički mediji, na Folksvagenovim automobilima otkriven je sofisticirani softverski algoritam koji otkriva kada je u toku zvanično testiranje emisija, i samo tada uključuje kontrole emisija. U ostalim situacijama emituje se i do 40 puta više od dozvoljenog limita azotnog oksida, koji narušava ozonski omotač, doprinosi stvaranju smoga i brojnim zdravstvenim problemima poput napada astme, drugih respiratornih oboljenja i prevremenoj smrti.\nAfera je izbila 18. septembra, kada su američke vlasti saopštile da je najveći svetski proizvođač automobila varao u vezi sa kvalitetom dizel motora. Afera se odnosi na modele džeta (Jetta), buba, audi A3 i Golf iz perioda 2009-2015, kao i pasat it 2014-15.\nFolksvagen je obustavio prodaju modela 2015. a zabranjena mu je prodaja modela 2016. dok se propusti ne isprave.\nAkcije Folksvagena su prvog narednog radnog dana, 21. septembra, pale za rekordnih 17% na berzi u Frankfurtu, a samo dan kasnije francuski ministar finansija Mišel Sapen (Michel Sapin) pozvao je na istragu „ na evropskom nivou“.\nPrevara verovatna u Evropi\nNevladina organizacija koja je pomogla da se skandal otkrije, Međunarodni savet za čist transport (Intenational Council on Clean Transportation) tvrdi da „nije isključeno“ da je Folksvagen pribegavao istim tehnikama prikrivanja i u Evropi.\n„Na evropskim regulatorima je da utvrde da li, kao i u SAD, ima 'programa za varanje'“, rekao je izvršni direktor te organizacije Dru Kođak (Drew Kodjak) u razgovoru za AFP.\nDoroteja Sar (Dorothee Saar) iz ekološke organizacije Nemačka ekološka pomoć (Dojče umvelthilfe – Deutsche Umwelthilfe) ocenila je da je u Evropi verovatnoća od prevara još veća, budući da „proizvođači znaju da nema naknadne kontrole“.\nBerlin je već naložio detaljne testove svih dizel modela marke folksvagen.\nFunkcioner južnokorejskog Ministarstva zaštite životne sredine Park Pan-Kju (Kyu) rekao je za AFP da su predstavnici i inženjeri Folksvagenap ozvani na sastanak u to ministarstvo 23. septembra popodne.\n„Sledećeg meseca ćemo početi da sprovodimo testove, a rezultate ćemo objaviti krajem novembra“, dodao je on.\nMediji su preneli da su SAD otvorile krivičnu istragu protiv ovog nemačkog proizvođača, Na upit AFP-a o ovome nisu želeli da se izjašnjavaju ni u Folksvagenu ni u američkom Ministarstvu pravosuđa.\nAmerička federalna agencija za zaštitu životne sredine već vodi istragu o ovom slučaju, a po navodima američkih vlasti ona je proširena i na druge proizvođače da bi se utvrdilo da li ovakvih programa ima i na vozilima koja su već u saobraćaju u zemlji.\nFolksvagen će nakon što pripremi sistem da otkloni ovaj nedostatak obavestiti korisnike da je to uklučeno.\nSajt za trgovinu kolima Edminds upozorava vlasnike da sada nije trenutak da prodaju vozila ovih marki ukoliko ne moraju, jer će im cena biti niža.\nNarušen ugled i kazne u milijardama\nFolksvagen, svetski lider u automobilskom sektoru, i simbol kvaliteta nemačke industrije, zapamtiće 21. septembar kao crni dan u istoriji. Na frankfurtskoj berzi je 15 milijardi evra tržišne vrednosti nestalo, a posledice su osetile i druge firme iz automobilske industrije.\nAutomobilski stručnjak Ferdinand Dudenhefer (Dudenhoeffer) ocenio je za AFP da će afera imati „osetne finansijske posledice za Folksvagen, koje je za sada nemoguće izračunati“. Dodao je da su imidž i kredibilitet Folksvagena sada u celom svetu okrnjeni.\nNarušena je i reputacija ove uzdanice nemačke privrede, koja ima tesne veze sa politikom budući da pokrajina Donja Saksonija ima udeo od 20%. Ministar ekonomije te pokrajine Olaf Lis (Lies), koji je i član nadzornog odbora Folksvagena, ocenio je 22. septembra da se „po njegovim saznanjima“ problem odnosi samo na dizel motore.\n„Nije reč o opštoj (prevari), rekao je on, apelujući da se ne diskredituje „600.000 randika Folksvagena koji proizvode izvrsne proizvode“.\nLis je rekao da je ključno utvrditi ko je šta znao i ko je donosio odluke, a jasno je da ć leteti glave.\nPrema pisanju dnevika Handelsblat (Handelsblatt), direktor Folksvagena Martin Vinterkorn (Winterkorn) će morati da položi račine da 23. septembra na sastanku dela nadzornog odbora. Njegov ugovor bi u teoriji 25. septembra trebalo da se produži do kraja 2018, ali to je u ovakvoj situaciji daleko od izvesnog.\nU SAD je Folksvagen izložen ne samo kazni koja bi mogla da iznosi i 18 milijardi dolara (16 milijardi evra), odnosno do 37.500 dolara po vozilu za kršenje propisa, već i kazni za pojedince u iznos od 3.750 dolara po kršenju, u ukupnom iznosu od 1,8 milijardi dolara. Tu su i troškovi povlačenja svih vozila u pitanju, tako daj e reč o milionima, ili čak milijradama dolara. Mogući su i sudski postupci.\nFolksvagen je do nove odluke prestao da prodaje dizel modele sa četiri cilindra marki folksvagen i audi u SAD.\nAnalitičar kuće Bernštajn Maks Varburton (Max Warburton) ocenio je da će ovaj nemački proizvođač postati „otpadnik u očima vlade, a možda i američkih potrošača“.\nIzvor: AFP i AP\n: Automobili na putu više zagađuju nego na testu\n: Fijat i BMW zaostaju sa smanjenjem emisije CO2


AmCham: Preporuka dobra za budućnost Srbije - Bizlife.rs\nAmCham: Preporuka dobra za budućnost Srbije\n13:55 Beograd, 13/10/2011\nAmerička privredna komora u Srbiji ocenila je u četvrtak da je preporuka Evropske komisije da se Srbiji dodeli status kandidata za prijem u Evropsku uniju izuzetno pozitivan signal za evropsku budućnost zemlje.\nMiloš Đurković (Foto: www.vreme.com)\n“Za Američku privrednu komoru, kao poslovno udruženje koje okuplja najveće investitore, ova tema je posebno značajna, jer su evropske perspektive Srbije ključni faktor u privlačenju direktnih stranih investicija”, rekao je agenciji Beta predsednik komore Miloš Đurković.\nKako je istakao Đurković, jedan od prioriteta u radu Američke privredne komore u poslednjih 10 godina bio je i podsticaj Srbiji u približavanju evrointegracijama, jer to garantuje ubrzano unapređenje poslovnog okruženja i harmonizaciju regulative sa EU standardima.\nAmerička privredna komora, prema njegovim rečima, čvrsto veruje da evropske integracije predstavljaju veliku šansu za Srbiju na polju modernizacije važećih propisa i uvođenja svetski priznatih poslovnih standarda, ali i da predstavlja garant dugoročne posvećenosti zemlje unapređenju poslovnog okruženja.\n“Naravno, ispunjavanjem uslova u pretpristupnoj fazi, Srbija postaje deo šireg regionalnog tržišta koje funkcioniše po sličnim pravilima, a to povećava šanse za nove investicije”, rekao je Đurković.\nDa je preporuka Evropske komisije pozitivna vest, misle i naši privrednici. Vlasnik kompanije ITM Toplica Spasojević je naglasio da će status kandidata olakšati pristup novčanim tokovima, ali da će zahtevati bolju organizaciju, više rada i promenu načina razmišljanja.\nPredsednik MK grupe Miodrag Kostić ocenio je da će status kandidata u EU biti velika korist za privredu Srbije i doneće stabilnost privrede, tržište od 500 miliona ljudi i stabilnu valutu.\n“Status kandidata u EU omogućiće privredi Srbije i priliv stručnh kadrova iz EU kao i slobodnu fluktuaciju naše radne snage u zemlje EU”, rekao je on agenciji Beta.\nmiodrag kostić amcham Srbija


"Ogromna pomoć svim građanima Srbije. Pokazali smo da smo jaka ekonomija i da imamo novca da pomognemo našoj privredi i građanima, a i prethodne reforme koje smo spoveli su se isplatile", rekao je Mali, za TV Pink.\nPenzioneri do kraja godine tako treba da očekuju uplatu od 100 evra. Za ovaj novac oni neće morati da se prijavljuju što je i ranije bio slučaj. 22. septembra biće im isplaćemo po 50 evra pomoći.\nOd 18. septembra drugo kolo Uzmi račun i pobedi\nMinistar finansija najavio je danas da 18. septembra počinje drugo kolo nagradne igre "Uzmi račun i pobedi" i pozvao građane da slanjem fiskalnih računa učestvuju u toj nagradnoj igri.\nMali je rekao da je u igri još 30 automobila Fiat 500L, kao i još osam stanova od kojih je jedan u Beogradu na vodi. Istakao je da bez obzira na nagradnu igru, građani moraju da uzimaju fiskalne račune jer oni, kako kaže, znače nove autoputeve, škole, bolnice, vrtiće, navodi Tanjug.\n"Svest građana koju smo već izgradili, nastavljamo da gradimo, jer svaki račun koji se ne uzme je gubitak za sve nas", rekao je Mali.\n"Ako želimo da investiramo milijarde u autoputeve, bolnice, škole, onda moramo na pravi način da se izborimo sa sivom ekonomijom", zaključio je Mali.\nIzjednačenje minimalne zarade i korpe 2023. godine\nMinistar finansija kazao je da će minimalna zarada iduće godine iznositi 35.012 dinara, a da će do izjednačenja minimalne zarade i potrošačke korpe doći 2023. godine, najkasnije 2024. godine.\nMali je rekao da poslednjih godina minimalna zarada raste pet puta brže od minimalne potrošačke korpe i tri puta brže od BDP-a, navodi Tanjug.\n"POKAZALO SE DA SMO ŽILAVI" Mali o minimalcu, olakšicama za privredu i penzijama i javnom dugu\nMINIMALAC 35.012 DINARA Završen četvrti sastanak o minimalnoj zaradi, premijerka izašla sa cifrom\n"Minimalna zarada je pre 10 godina iznosila 15.700 dinara, sa povećanjem od 9,4 odsto, koje ćemo imati od 2022. godine, minimalna zarada iznosiće 35.012 dinara", rekao je Mali.\nIstiče da se minimalna zarada približava cifri od 300 evra. Mali je istakao da je u ovoj godini pokrivenost potrošačke korpe minimalnom zaradom 81 odsto, a da će sa povećanjem od sledeće godine pokrivenost biti 89 odsto.\n"Izjednačenje minimalne zarade i potrošačke korpe biće 2023. godine, najkasnije do 2024. godine", istakao je Mali.\nOd rasta minimalne cene rada, dodaje on, zavisi i rast plata i dodaje da će se do kraja ove godine očekuje da će prosečna plata iznositi 618 evra, a do decembra naredne godine 670 evra.


Preferencijalni tretman domaćeg u BiH produžen do 01. juna 2021. - Agencija APKE\nHome » Uncategorized » Preferencijalni tretman domaćeg u BiH produžen do 01. juna 2021.\nInicijativu za za produženje Odluke o obaveznoj primjeni preferencijalnog tretmana domaćeg u postupcima javnih nabavki uputila je Vijeću ministara BiH Vanjskotrgovinska komora Bosne i Hercegovine (VTK BiH) početkom maja.\nDana 29. maja Vijeće ministara Bosne i Hercegovine na vanrednoj telefonskoj sjednici donijelo je Odluku o obaveznoj primjeni preferencijalnog tretmana domaćeg na godinu dana, počev od 1. juna 2020., s ciljem suzbijanja posljedica pandemije COVID 19.\nCilj produženja primjene preferencijalnog tretmana domaćeg jeste olakšati poslovanje bh. kompanija koje su pogođenje posljedicama pandemije, te se na ovaj način želi pomoći domaćim ponuđačima koji učestvuju u postupcima javnih nabavki, prenosi Fena.\nNa stranici Agencije za javne nabavke BiH objavljeno je da je Vijeće ministara BiH donijelo Odluku o obaveznoj primjeni preferencijalnog tretmana domaćeg u cilju zaštite, razvoja i obnove domaće privrede, počevši sa primjenom od 01.06.2020. godine. Razlog za donošenje je dodatna mogućnost zaštite, razvoja i obnove domaće privrede i povećanja konkurentnosti domaćih proizvođača (i ponuđača) na otvorenom i konkurentnom tržištu javnih nabavki, u cilju ublažavanja posljedica za domaću privredu, uz istovremeno poštivanje CEFTA Sporazuma u pogledu jednakog tretmana ponuđača iz zemalja potpisnica ovog sporazuma.


Drljević u Budvi: Pristupanje EU snažan pokretač ekonomskog razvoja | EUME\nNaslovnica Info Press info Drljević u Budvi: Pristupanje EU snažan pokretač ekonomskog razvoja\nDrljević u Budvi: Pristupanje EU snažan pokretač ekonomskog razvoja\nProces pristupanja Evropskoj uniji jedan je od najsnažnijih pokretača ekonomskog razvoja čitavog regiona, poručio je glavni pregovarač Aleksandar Drljević, ocjenjujući da će uspostavljanje konkurentnog ekonomskog sistema obezbijediti uslove za bolji život građana i usporiti trend iseljavanja mladih i obrazovanih.\nDrljević je, govoreći na konferenciji „Zapadni Balkan između ekonomskog razvoja i emigracija“ u Budvi, istakao da je u interesu i regiona i EU da Zapadni Balkan nastavi sa procesom pridruživanja.\n„Države regiona, sprovođenjem nacionalnih politika i posvećenošću saradnji, pokazuju da ne žele biti na margini Evrope. Neprestano dokazujemo da, ulaganjem zajedničkih napora u prevazilaženje izazova koje moderno vrijeme postavlja pred nas, kao partneri možemo dati značajan doprinos stabilnosti i bezbjednosti kontinenta“, kazao je on.\nPrema riječima Drljevića, Crna Gora kontinuirano promoviše blisku ekonomsku saradnju na regionalnom nivou i podržava razvoj nacionalne saobraćajne i energetske infrastrukture.\nOn se osvrnuo na odliv mozgova, dodajući da su Zapadni Balkan i Crna Gora i dalje izvoznici mladih, pametnih i obrazovanih ljudi i iznio očekivanje da će ekonomski razvoj usporiti trendove iseljavanja mladih.\nIstakao je da je cilj Vlade Crne Gore stvaranje konkurentnog ekonomskog sistema koji će obezbijediti održiv ekonomski rast i razvoj, a koji je uslovljen razvojem infrastrukture i sprovođenjem reformi. Crna Gora, dodao je, danas ima snažan zakonodavni okvir uspostavljen u većini pregovaračkih oblasti, usklađen sa evropskim propisima i standardima, kao i snažnije institucije, ali da je najvažnije to što su efekti reformi vidljivi u svakodnevnom životu građana.\n„EU se danas suočava s novim krizama i izazovima, za koje će vjerovatno biti potrebna transformacija njenih institucija i politika, i moguće je da će EU u koju budemo ulazili biti drugačija od ove danas. Međutim, to nas neće pokolebati i ostaćemo odlučni da postanemo dio zajednice država i nacija koje dijele zajedničke vrednosti i zajedno grade stabilnu i prosperitetnu Evropu po mjeri svojih građana“, zaključio je Drljević.


Srpski ministri traže vanrednu sjednicu zbog otpada iz Italije | MONDOBA\n30. November, 12:06\nSrpski ministri traže vanrednu sjednicu zbog otpada iz Italije 0 Podijeli Podijeli na facebook Podijeli na twitter Podijeli na viber Pošalji na mail\n05.07.2020. / 15:40 15:44\nAutor SRNA 05.07.2020. / 15:40 15:44\nSrpski ministri u Livanjskom kantonu zatražili su od kantonalnog premijera da se održi vanredna sjednice zbog odlaganja tekstilnog otpada iz Italije na području Drvara i Bosanskog Grahova.\nIzvor: Press/FUZIP, Fena\nZahtjev su uputili ministri Vasilija Broćeta, Miloš Bauk i Jovo Paripović, a aktuelna problematika sa otpadom bi bila jedina tačka dnevnog reda sa prijedlogom donošenja hitnih zaključaka i mjera.\nVlasnik preduzeće "Krom reciklaža" Rodoljub Dinić rekao je Srni da nije riječ o opasnom materijalu, već da je on uvezen legalno i sa dozvolom.\n"Problem je jedino što je privremeno istovaren u novozakupljene hale, jer smo spriječeni sporom, i ne našom krivicom, da ga skladištimo u novoiznajmljenim halama", naveo je Dinić.\nZbog otpada koji se dovezen u dvoje povratničke opštine, nekoliko dana protestuju Drvarčani, što će i danas učiniti. Oni traže da otpad bude uklonjen do sutra.\nMinistarstvo građevinarstva, obnove, prostornog uređenja i zaštite životne sredine Livanjskog kantona ogradilo se saopštenjem od svih medijskih i drugih navoda i komentara, te poručilo je da će u vezi sa ovim problemom biti u daljem kontaktu s nadležnim inspekcijskim službama i preduzeti mjere iz svoje nadležnosti.\nIz Ministarstva su naveli da o ovom slučaju nisu zvanično kontaktirani već su o tome saznali iz medija.\nPojasnili su da je Ministarstvo izdalo dozvolu privrednom društvu "Krom reciklaža" na osnovu dostavljene dokumentacije za obavljanje poslova sakupljanja, skladištenja i reciklaže neopasnog otpada, a rješenje je osim podnosiocu zahtjeva dostavljeno i kantonalnoj Upravi za inspekcijske poslove.\nKada je riječ o javnoj raspravi, iz Ministarstva su napomenuli ona nije predviđena odredbama Zakona koji je leks specijalis u odnosu na Zakon o zaštitu okoline i druge propise, pa shodno tome nije ni provedena.\nOko 300 tona tekstilnog otpada iz Italije istovareno je u krugu nekadašnje firme "Grmeč".\nDrvar grahovo otpad ministri\nAna Brnabić poručila: Srbija povlači odluku o protjerivanju ambasadora Crne Gore\nStigli popunjeni listići?\nIzbori u Novom Gradu: Ponovljeni zbog neregularnosti i ponovo sumnjivi\nPutuju kao da nije pandemija\nKonzul BiH apeluje: Informišite se prije puta u Njemačku da vas ne bi deportovali\nOptužio i FBI\nTramp: Ovi izbori su potpuna prevara\nMarkoviću tri godine zatvora za prebijanje žene bejzbol palicom\nZa pet dana potrošene sve ''komercijalne'' vakcine protiv gripa


Kakvi su horoskopski znaci u krevetu ? - Natalna Karta - Izrada natalne karte, tumacenje, uporedni horoskop, sta me ceka u buducnosti\nTajne želje horoskopskih znakova\nZapisano na dan vašeg rođenja\nKakvi su horoskopski znaci u krevetu ?\nLav će uvek umeti da smisli način na koji ga možete zadovoljiti. Ovaj znak rođen da bude dominantan u seksu i ima veliko samopouzdanje. Iako će vam seks sigurno biti nazaboravan, spremite se na to da će vaše zadovoljstvo biti na drugom mestu, a njegovo na prvom.\nPočetna - Zanimljivosti - Kakvi su horoskopski znaci u krevetu ?


Gavrilović: Na Radio-televiziji Srbije nema objektivnog i pravovremenog izveštavanja - Dijalog.net\nNaslovna Politika Gavrilović: Na Radio-televiziji Srbije nema objektivnog i pravovremenog izveštavanja\nBeograd, 21. mart 2019. – Bivši novinar tabloida Grejem Džonson je na konferenciji Bi-Bi-Si svedočio o ilegalnim tehnikama kojima se služe britanski tabloidi u sakupljanju informacija o poznatima.\nNovinarka iz Srbije Tamara Skrozza ocenila je da tabloidi u Srbiji, za razliku od Britanije, najviše služe za obračun sa političkim neistomišljenicima.\nDžonson je u Beogradu, na panelu posvećenom etici i tabloidima, govorio o fabrikovanju priča, podmićivanju aktera da se ponašaju na određen način kako bi priča bilaskandaloznija, ali i o prisluškivanju.\nKao primer Džonson je naveo i svojevremeno fabrikovanje priča o NATO bombardovanju Beograda, za šta se izvinio domaćoj javnosti.\nOn je rekao da je kao bivši novinar Sandej Mirora mogao da dobije medicinske podatke o slavnim ličnostima, tako da je znao da li neko boluje od raka, da li je u drugom stanju ili je imao abortus.\nPomenuo je i prisluškivanje i ucenjivanje slavnih ličnosti kako bi od njih dobio intervju.\nImali smo neograničene budžete, ispričao je Džonson, koji više ne radi za tabloide.\nSkrozza je rekla da bi volela da čuje svedočenje nekog od novinara iz srpskih tabloida, ali je izrazila sumnju da će se to ikada desiti.\nPrema njenim rečima, Srbija se kao i Britanija suočava sa tabloidnim novinarstvom, ali je problem još složeniji, jer su na udaru tabloida politički protivnici vlasti.\nU panelu o etici i tabloidima je učestvovao i Zoran Gavrilović iz Biroa za društvena istraživanja koji je ukazao da Srbija, pored tabloida, ima i svojevrsne medijske "biltene", a kao primer je naveo Radio-televiziju Srbije.\nPrema Gavriloviću, na Radio-televiziji Srbije nema objektivnog i pravovremenog izveštavanja, prenosi Fonet.\nPredhodno UNS: REM provladinim medijima dodelio regionalne televizijske frekvencije\nSledeće Evropska unija nije u centru medijske pažnje francuskih televizija\nTop Tags konkurs mladi Politika mediji Vlada Republike Srbije vladavina prava Srbija i Evropska unija evropske integracije Pravosuđe OCD Društvo Evropska unija lokalna samouprava Evropska komisija Civilno društvo


Pravne i ekonomske vijesti na dan 07.03.2018. - Paragraf Lex BA\nDO KRAJA 2018. GODINE SA RADOM ĆE POČETI REGIONALNI PORTAL PRIVREDNIH REGISTARA\nRegionalni portal privrednih registara počeće da radi do kraja godine i sadržaće osnovne podatke o kompanijama iz Srbije i Makedonije, kaže direktor Agencije za privredne registre Srbije Zvonko Obradović.\nKORUPCIJA SVEPRISUTNA U BIH: Ne postoje naznake da je u posljednjih godinu dana unaprijeđen zakonski i institucionalni okvir za borbu protiv korupcije\nTokom protekle godine, više od hiljadu 500 građana obratilo se Transparensi internešnelu Bosne i Hercegovine (Transparency International), putem besplatne linije za prijavu korupcije, na osnovu čega je ova organizacija postupila u više od 270 predmeta. Primjetan je broj prijava koje dolaze od takozvanih zviždača.\nPOREZNA UPRAVA FBIH: U porastu naplata javnih prihoda\nPorezni obveznici Federacije BiH su u periodu januar - februar 2018. godine uplatili 799.451.723 KM javnih prihoda, što je za 64.544.266 KM više u odnosu na januar - februar 2017. godine, odnosno više za 8,78 posto, podaci su Porezne uprave FBiH.\nBIH JEDINA ZEMLJA U EVROPI KOJA NEMA DIGITALNO EMITOVANJE\nBiH je jedina zemlja u Evropi koja nema digitalno emitovanje televizijskog signala, a konačni rok za njegovo uvođenje, prema Ženevskom sporazumu, bila je 2015. godina. Upravo to je bila tema okruglog stola "Prelazak s analognog na digitalno zemaljsko emitovanje - kako dalje?" u organizaciji Regulatorne agencije za komunikacije BiH.\nBOSNA I HERCEGOVINA TREĆA U SVIJETU PO NEZAPOSLENOSTI\nBosna i Hercegovina je treća zemlja u svijetu po nezaposlenosti, navodi se u izvještajima svjetskih medija, ali i službi za statistiku velikog broja zemalja.


Čuvam Te on the App Store\nČuvam Te 4+\nAplikacija ,,Čuvam te“ omogućuje da samo jednim klikom zatražite hitnu pomoć porodice i prijatelja. Nakon pritiska na crveno dugme, automatski se prethodno izabranim kontaktima od poverenja šalje SMS poruka sa obaveštenjem da je pošiljalac u opasnosti. Pored toga, izabrani kontakti dobijaju i geografsku lokaciju pošiljaoca, kako bi mu što pre pružili pomoć.\nCilj aplikacije je da u hitnim slučajevima dobijete pomoć najbližih, a ne da zameni policiju, koju kontakirate pozivanjem broja 192.\nS obzirom na stres koji osoba doživljava kada dobije informaciju da je neko koga voli u opasnosti, koristite aplikaciju odgovorno i isključivo onda kada vam je pomoć zaista potrebna.\nPozovite sve koje volite da instaliraju aplikaciju – čuvajmo jedni druge!\n1. Da bi aplikacija radila neophodni su sledeći uslovi – uključena lokacija na mobilnom uređaju, kredit zato što se šalju SMS poruke.\n2. Korisnik aplikacije bira osobe kojima veruje i dodaje njihove kontakte - brojeve telefona. Preporuka je da se unesu minimum tri kontakta kako bi verovatnoća da ćete u slučaju opasnosti dobiti pomoć u najkraćem mogućem roku.\n3. Moguće je testirati aplikaciju, kako biste se uverili da sve besprekorno funkcioniše.\n4. Nakon svih podešavanja i informisanja o funkcionisanju aplikacije, korisniku se svaki put kada otvori aplikaciju prikazuje crveno dugme. Ukoliko ga pritisne, automatski prethodno odabranim kontaktima šalje poruku da je u opasnosti i da mu je potrebna pomoć.\n5. Koristeći ikonice koje se nalaze u levom i desnom uglu na početnoj strani aplikacije, korisnik može da zameni kontakte od poverenja ili da ponovo pročita informacije o funkcionisanju aplikacije.\n© Udruženje ,,Drug nije meta"


Dosad najveći broj zaraženih - 2.823 i 14 preminulih u jednom danu | Insajder\nDosad najveći broj zaraženih - 2.823 i 14 preminulih u jednom danu\nU Srbiji je u poslednja 24 sata registrovano 2.823 slučaja zaraze koronavirusom od 13.091 testiranog uzoraka, dok je preminulo 14 ljudi, saopšteno je na sajtu covid19.rs.\nTrenutno se na bolničkom lečenju širom zemlje nalazi 2.764 pacijenta, a na respiratorima je 126 obolelih.\nOd pojave prvog slučaja koronavirusa u Srbiji zaraženo je 66.888 ljudi, a urađena su 1.442.642 testa.\nUz 14 smrtnih slučajeva u poslednja 24 sata, ukupno je preminuo 915 obolelili, a procenat smrtnosti je 1,37 odsto.\nPrethodno je direktor Opšte bolnice u Čačku Miroslav Sretenović saopštio da su u toj ustanovi na kovid odeljenjima tokom poslednjeg dana preminule tri osobe - pacijentkinja iz Gornjeg Milanovca od 54 godine i dvojica Čačana od 66 i 72 godine.\nDirektor čačanske bolnice Sretenović rekao je da su svi preminuli imali tešku respiratornu infekciju ali i prateće bolesti.\nPrema podacima Ministarstva za rad, zapošljavanje, boračka i socijalna pitanja koronavirus potvrđen je u 69 ustanova socijalne zaštite i domova za smeštaj odraslih i starih kod 182 korisnika i 145 zaposlenih.\nU saopštenju se navodi i da je do sada izlečeno 1.135 korisnika i 454 zaposlena u ovim ustanovama.\nZbog rasta broja zaraženih i obolelih kojima je potreban hospitalizacija otvaraju se novi kapaciteti za smeštaj kovid pozitivnih pacijenata.\nPrivremena kovid bolnica u niškoj hali Čair, ušla je u kovid sistem i od danas će moći da primi prve pacijente.\nKoordinator bolnice Goran Mitrović za RTS je rekao da Čair raspolaže sa 190 mesta među kojima se nalaze i kiseonička mesta, što nije bilo slučaj u aprilu.\nPrema njegovim rečima, u ovu privremenu bolnicu biće smešteni oboleli sa srednjeteškom i lakšom kliničkom slikom.\nNavodi da će dolaziti pacijenti sa celog područja koje pokriva Klinički centar Niš, a da će se na Klinici za infektivne bolesti raditi trijaža pacijenata.\nU hali Čair će raditi 20 lekara i oko 40 sestara.\nDo kraja nedelje u kovid sistem, prvi put od početka epidemije, trebalo bi da uđe i Specijalna bolnica "Sveti Sava".\nMinistar zdravlja Zlatibor Lončar izjavio je juče da će prva sledeća bolnica koja će kompletno ući u kovid sistem biti Opšta bolnica Pančevo, upozoravajući da nema više šta da se otvori kao kovid bolnica.


Od 1. oktobra obavezna vakcina protiv pneumokoke - Televizija Kopernikus TV K::CN\nOd 1. oktobra obavezna vakcina protiv pneumokoke\n26/04/2017 | Zdravlje\nVakcina protiv bakterije streptokokus pneumonija ili pneumokoke, koju su roditelji u Srbiji do sada morali da kupuju, od 1. oktobra biće besplatna, ali i obavezna za svu decu, saznaje „Blic“. Ovo cepivo štiti od upale srednjeg uha, bronhitisa, meningitisa, sepse, upale pluća i u svetu je obavezna već desetak godina.\nDo polovine maja očekujemo da će Pravilnik biti usvojen, a da će vakcina početi da se daje deci u domovima zdralja od 1. oktobra. Za to vreme moramo da napravimo finansijski proračun, koliko nam je novca potrebno za kupovinu, kao i koje količine vakcine su nam potrebne. Cepivo će biti obavezno i ići će na teret Republičkog fonda za zdravstveno osiguranje – kaže dr Zoran Panajotović, pomoćnik ministra zdravlja za inspekcijske poslove.


Nikšić i Mašić s delegacijom Studentskog centra Sarajevo\nPremijer Federacije Bosne i Hercegovine Nermin Nikšić i federalni ministar obrazovanja i nauke Damir Mašić, sa saradnicima, primili su danas u sjedištu Vlade u Sarajevu delegaciju Javne ustanove Studentski centar Sarajevo na čelu s direktorom Emirom Kadrićem.\nTokom sastanka direktor Kadrić je iznio tešku situaciju u kojoj se nalazi ovaj centar zbog dugovanja koja prema njemu imaju kantonalne vlade, a zbog kojih Studentski centar nije u mogućnosti da redovno izmiruje svoje obaveze. Jedan od najvećih problema s kojima se Studentski centar suočava su zatezne kamate koje im je Elektrodistribucija Sarajevo dužna obračunavati zbog kašnjenja u plaćanju električne energije. Tešku situaciju zbog ovih dugovanja Federalna vlada i resorno ministarstvo su svojim mjerama ublažili, ali to nije riješilo problem.\nPremijer Nikšić je naglasio da će još jednom uputiti dopis kantonalnim vladama da izmire obaveze koje imaju prema ovom centru u subvencioniranju usluga ishrane i smještaja studenata i omoguće normalno tekuće poslovanje Studentskog centra, što je i dogovoreno na zajedničkom sastanku u julu prošle godine.\nDanas je dogovoreno i da bude formirana radna grupa sastavljena od predstavnika federalnih ministarstava obrazovanja i nauke, finansija i pravde, te Elektrodistribucije Sarajevo sa zadatkom da pripremi izmjene zakonskih odredbi kojima bi se studentskim centrima u Federaciji BiH omogućilo da pod posebnim uvjetima plaćaju račune za utrošenu električnu energiju.\nFederalni premijer danas je izrazio spremnost da iz tekućih rezervi premijera pomogne rad multimedijalnog centra u Studentskom centru Sarajevo.


U Naselju Luke II na zgradi riješen problem žačepljenog slivnika za odvodnju oborinskih voda na ravnom krovu - JKP Visoko\nDanas je JKP “VISOKO“ d.o.o. Visoko putem Službe za poslove stambenog upraviteljstva i održavanje objekata na području grada Visoko, hitnom intervencijom riješilo problem začepljenog slivnika za odvodnju oborinskih voda na ravnom krovu na zgradi u Naselju Luke II.\nNavedeni problem na zgradi napravljen je nesavjesnim ponašanjem nekog od sugrađana, koji je iz dosade ubacio puno sitnih kamenčića i raznog komunalnog otpada u otvor slivnika za odvodnju oborinskih voda na ravnom krovu, a što je prouzrokovalo njegovo potpuno začepljenje.\nOvim putem upućujemo molbu svim etažnim vlasnicima koji žive u objektima kolektivnog stanovanja – zgradama na području grada Visoko, a čije zgrade imaju ravne krovove, da svoje izlaze na ravne krovove zaključavaju i da na taj način spriječe da nesavjesni sugrađani ponovo ne izvrše začepljenje njihovih slivnika za odvodnju oborinskih voda na njihovom ravnom krovu.\nZahvaljujemo se svim etažnim vlasnicima na području grada Visoko na povjerenju i saradnji!


Haland postala prvi predstavnik Indijanaca u predsedničkom kabinetu - Kako Narod Kaže\nautor KnK 16.03.2021, 07:30 2k Pregleda\nDeb Haland je u ponedeljak dobila potvrdu u Senatu da predvodi Odeljenje unutrašnjih poslova, čineći kongresmenku iz Novog Meksika prvom Indijankom koja je ikada bila na mestu sekretara kabineta.\nUspon Den Haland iz siromaštva u Kongres, a sada i u kabinet predsednika Džoa Bajdena otvara novo poglavlje za agenciju koja je svojevremeno pokušala da ugasi kulturni identitet američkih domorodaca koji su bili naterani u rezervate kako bi oslobodili ogromna područja zemlje za doseljenike. Kao šef Odeljenja unutrašnjih poslova, ona će nadgledati agenciju koja ne samo da vodi odnose savezne vlade sa plemenima, već upravlja sa 20 posto Američkog tla i gotovo četvrtinom nacionalne proizvodnje nafte i gasa.\nProizvodnja fosilnih goriva bila je centralno pitanje u njenom spornom nominacionom procesu, budući da se Haland, jedan od najnaprednijih članova predtavničkog doma, zalagala za ne šire bušenja za proizvodnju nafte i gasa i učestvovala u protestu protiv gasovoda u Severnoj Dakoti. Ta gledišta naišla su na oštre kritike republikanaca, posebno onih zapadnih država čije ekonomije zavise od proizvodnje nafte, gasa i uglja, a koje će često sada nadzirati Haland.\nU konačnom glasanju, samo četiri republikanca pridružila su se svim senatskim demokratama prisutnim u prebrojavanju od 51-40 glasa, što je bilo dovoljno da se ona postavi za sekretara unutrašnjih poslova. Te glasove dali su Lisica Murkovski sa Aljaske, koja je rekla da se „borila“ sa njenom podrškom, Suzan Kolins iz Mejna, Lindzi Grejem iz Južne Karoline i Dan Salivan sa Aljaske.\nDa bi osvojila te glasove, Haland, članica Lagune Pueblo, ublažila je svoje protivljenje proizvodnji fosilnih goriva na svom saslušanju, rekavši da su odgovornosti sekretara unutrašnjih poslova različite od odgovornosti člana Doma, i obavezala se da će raditi sa državama na pristupu saveznom tlu kako bi obezbedila energetski razvoj.\nDemokrate i američki Indijanci pozdravili su njenu nominaciju kao istorijski trenutak za domorodačko stanovništvo koje je dugo patilo od činjenja savezne vlade.\n„S obzirom na duge i zamagljene odnose između savezne vlade i plemenskih nacija, uspon predstavnice Haland na vrh Odeljenja unutrašnjih poslova izuzetno je važan trenutak za Ameriku“, rekao je lider većinske senatske vlade Čak Šumer. „Predugo je plemenskim narodima bilo uskraćeno mesto za stolom za kojim su se donosile odluke koje su uticale na njihov život i njihovu zemlju“\nHaland će takođe morati da izađe na kraj sa naftnim i gasnim kompanijama koje nervozno gledaju pauzu Bajdenove administracije oko novih zakupa nafte i gasa na saveznom zemljištu. Industrija fosilnih goriva, koja se navikla da vodi glavnu reč dok je Trampova administracija pravila politike nad saveznim zemljama, sada se priprema za vreme kada će biti skrajnuta od uticaja..\n„Malo je učinila da odagna strepnju ove industrije zbog toga što će njen mandat u DOI verovatno odraziti loše za fosilna goriva, jer se njena pristrasnost stalno pokazuje“, rekao je Stiefan Braun, dugogodišnji energetski lobista. „Zaključak – industriju čeka otprilike četiri teške godine, ali to je već bilo očekivano čim je Bajden izabran.“\nPrethodni članak Saznajte koja boja zida odgovara vašem horoskopskom znaku\nSledeći članak Evo gde žive najbogatiji Amerikanci


PATRICK MOON: OHR ĆE SE ZATVORITI KADA BiH PROFUNKCIONIRA - Jedinstvena Bosna i Hercegovina\nPATRICK MOON: OHR ĆE SE ZATVORITI KADA BiH PROFUNKCIONIRA\nAmbasador SAD nakon zasjedanja PIC-a\nMoon: OHR će se zatvoriti kada BiH profunkcionira\nZavršen je polugodišnji sastanak političkih direktora Upravnog odbora Vijeća za implementaciju mira (PIC) na kojem su predstavnike zemalja članica PIC-a predsjedavajući Vijeća ministara BiH Vjekoslav Bevanda i njegova dva zamjenika Zlatko Lagumdžija i Nikola Špirić informirali o tome šta oni rade da bi ova zemlja postigla napredak, objavio je na svom blogu nakon sjednice PIC-a ambasdor Sjedinjenih Američkih Država BiH Patrick Moon\nKako je naveo ostalo je još mnogo posla da bi se ispunili najvažniji ciljevi vanjske politike BiH među kojima su članstvo u NATO savezu i Evropskoj uniji.\nGovoreći o potrebi postojanja OHR-a u BiH, Moon je napisao da su mnogi komentari u vezi s ovim stizali kao uvrede i vulgarnosti, a ne u formi konstruktivnih prijedloga o tome kako pomoći da BiH ide dalje.\n"Stav SAD je jasan i dosljedan. Mi želimo da se OHR zatvori, ali do zatvaranja može doći samo kada Bosna i Hercegovina bude spremna da samostalno funkcionira. U 2008. godini je PIC odredio takozvani "5+2" paket ciljeva i uvjeta koji moraju biti ispunjeni prije zatvaranja OHR-a", podsjetio je Moon.\nNaglasio je da mnogi ljudi koji kritiziraju OHR i kažu da već odavno nije ovdje dobrodošao su isti oni ljudi koji blokiraju napredak na ispunjavanju "5+2" paketa ciljeva i uvjeta.\nKao konkretne primjere za ovu tvrdnju naveo je da se dva cilja odnose na iznalaženje održivih rješenja za knjiženje i raspodjelu državne i vojne imovine. U martu su politički lideri dogovorili okvir za rješavanje oba pitanja, ali su potom lideri postali više zainteresirani za resistematizaciju u raznim vladinim institucijama nego za rješavanje ovih pitanja.\nNeuspjeh o ovom pitanju, smatra Moon, u protekle dvije i po godine spriječava BiH da u potpunosti sudjeluje u Akcionom planu za članstvo NATO saveza.\nPodsjetio je da su se politički lideri na zadnjem sastanku u Mostaru još jednom dogovorili da će ovo pitanje riješiti na osnovu sporazuma iz marta, ali je upitao "gdje je prijedlog konkretnih koraka koje će poduzeti da bi se to pitanje riješilo".\nMoon ističe da u Mostaru politički lideri nisu čak ni spomenuli nedavnu odluku Ustavnog suda BiH o vlasništvu države nad imovinom, koja mora biti sastavni dio rješenja.\nKao drugi uvjet iz paketa "5+2" naveo je da mora postojati "pozitivna procjena Upravnog odbora PIC o situaciji u BiH koja se temelji na potpunom poštivanju Daytonskog mirovnog sporazuma".\n"Bit će teško zaključiti da je ovaj uvjet ispunjen sve dok lideri osporavaju ono što je jasno navedeno u Daytonskom sporazumu. SAD se raduju danu kada će situacija u BiH biti takva da OHR može zatvoriti svoja vrata", napisao je Moon.\nIstaknuo je da se već četiri godine jasno govori šta se treba desiti da bi ovo bilo moguće, ali sve dok se ne zadovolje ovi kriteriji i sve dok BiH ne postigne značajan napredak ka članstvu u EU i NATO savez, Moon smatra da za OHR postoji važna uloga u nadgledanju provedbe mirovnog sporazuma.\nPozvao je lokalne lidere na kraju da umjesto što kritiziraju OHR i visokog predstavnika, da se fokusiraju na donošenje odluka i stvaranje okruženja koje će omogućiti zatvaranja OHR-a.


Beljanski: Neistinite tvrdnje Ristivojevića | NS Reporter\nBeljanski: Neistinite tvrdnje Ristivojevića\nPovodom teksta objavljenog na sajtu Novosadskog reportera 7. novembra “Ristivojević: Beljanski doktorirao bez magistrature, mimo roka” redakciji se obratio advokat Vladimir Beljanski kao punomoćnik Slobodana Beljanskog i zatražio da na osnovu Zakona o javnom informisanju objavimo njegov odgovor.\n“Tekst u Novosadskom reporteru objavljen je kao rezultata konferencije za medije održane na Pravnom fakultetu, pre nego što je isti fakultet odlučio o žalbi protiv rešenja o poništaju doktorata. Takva konferencija je svojevrsna zloupotreba i presedan u našoj akademskoj zajednici. “Saopštenje” koje je podeljeno medijima sadrži niz neistinitih, uvredljivih i nebitnih tvrdnji.\nRistivojević je na konferenciji dao objašnjenje da je postupak poništaja započet 15 godina nakon odbrane doktorata, zato što je tek tada Pravni fakultet dobio tužbu od Slobodana Beljanskog gde je na početku pisalo “dr”, dok na prethodnim tužbama to nije bio slučaj. Dostavljam vam u prilogu dokument na kome se nalazi pečat i potpis dr Slobodana Beljanskog u postupku protiv Pravnog fakulteta iz 2009. godine, koji je predat i zaveden u sudu, a radi se o postupku koji je Pravni fakulteta izgubio kao tužena strana. Takođe, dostavljam Vam naslovnu stranu udžbenika “Nove ustanove i nova i nova rešenja u Zakoniku o krivičnom postupku” iz 2002. godine čiji je koautor dr Slobodan Beljanski, a koji je korišćen kao obavezna literatura na Pravnom fakultetu. Dr Slobodan Beljanski je nakon doktoriranja na Pravnom fakultetu držao predavanja iz etike, a bio je i u Upravnom odboru Pravnog fakulteta. Dakle, neistinita je tvrdnja da je tek sada Pravni fakultet saznao za dr Slobodana Beljanskog.\nPamflet koji je Ristivojević podelio medijima, a koji je navodno usvojen na “Kolegijumu dekanata Pravnog fakulteta” je maliciozno, polupismemo i sramotno štivo u kome je izostavljen odgovor na najbitnije pitanje: “ako je poništen odgovor zbog toga što nema odgovora Beljanskog za odbranu, zar nije na doktoriranje pristao samim činom pristanka na odbranu i korišćenjem zvanja doktora?” Da sramota ne ostane samo na Pravnom fakultetu, postarao se i predsednik Advokatske komore Vojvodine koji je saopštenje distribuirao advokatima širom Srbije.\nNeistinito je iz saopštenja i to da je doktorat odbranjen u vreme kriznih štabova, jer je odbranjen na Fakultetu u redovnoj proceduri, po jednoglasnoj oceni Naučno nastavnog veća, dekana i na kraju komisije u sastavu do profesora Grubač, Jekić i Feješ. Diplomu je izdao Univerzitet u Novom Sadu. Tokom 2002. godine je u postupku Pokrajinskog sekretarijata za obrazovanje i kulturu utvrđeno da “nema pravnog osnova za poništaj doktorske disertacije”.\nUstanovi kao što je Pravni fakultet u Novom Sadu na kome su većina profesora časni stručni naučnici i predavači, ne priliči da zloupotrebljava pravo ni da se koristi neistinama. Razlozi za poništaj doktora su vanpravni i zlonamerni.“


Internet ima 67,5 odsto domaćinstava – Mladi Nikšića\nInternet ima 67,5 odsto domaćinstava\nU Crnoj Gori, prema anketi Monstata, pristup internetu kod kuće ima 67,5 odsto domaćinstava, što je 3,9 odsto više u odnosu na prošlu godinu.\nU domaćinstvima se pristup internetu uglavnom ostvaruje putem personalnog i prenosivog računara.\nU istraživanju o upotrebi informaciono-komunikacionih tehnologija (ICT) u Crnoj Gori u ovoj godini, koje se odnosi na domaćinstva, navodi se da internetu putem personalnog računara pristupa 74,1 odsto anketiranih, a putem prenosivog računara odnosno laptopa, netbooka i tableta 56,4 odsto.\n“Pored navedenih uređaja za pristup internetu se koriste i drugi mobilni uređaji, TV povezan na internet, odnosno Smart TV i igračke konzole odnosno play station”, navodi se u saopštenju Monstata.\nU istraživanju je učestvovalo 1,2 hiljade domaćinstava, a obuhvatalo je domaćinstva sa najmanje jednim članom koji ima između 16 i 74 godina.\nIstraživanje je pokazalo da 99,2 odsto domaćinstava ima pristup televizijskom prijemniku u kući, 55,9 odsto ima pristup računaru, dok 94,9 odsto ima mobilni telefon.\n“Procenat domaćinstava koja imaju pristup računaru porastao je u odnosu na prošlu godinu 2,2 odsto”, navodi se u izvještaju.\nKod pristupa internetu pomoću mobilnih uređaja prisutan je rast od 8,4 odsto u odnosu na prošlu godinu.\nNajviše domaćinstava koristi fiksnu širokopojasnu konekciju, njih 84,1 odsto. Mobilnu širokopojasnu konekciju koristi 34,2 odsto domaćinstava, dok 6,9 odsto koristi uskopojasnu konekciju.\nU odnosu na prošlu godinu zabilježen je rast od 4,6 odsto domaćinstava koja koriste mobilnu širokopojasnu konekciju.\nProcenat domaćinstava koja nemaju pristup internetu kod kuće, bez obzira na to da li je korišćen, iznosi 31,2 odsto. U odnosu na prethodnu godinu procenat domaćinstava koja nemaju pristup internetu kod kuće smanjio se 3,7 odsto.\nKao najčešće navedeni razlozi zbog kojih ne postoji pristup internetu kod kuće, 45,3 odsto domaćinstava je saopštilo da ne želi ili nema potrebu za internetom, 27,3 odsto je kao razlog navelo da je oprema suviše skupa, a 24,7 odsto je izjavilo da je pristup internetu veoma skup.\nOd domaćinstava koja imaju prihod od 300 do 600 EUR, 76 odsto ima pistup internet kod kuće i zabilježen je rast od 3,8 odsto u odnosu na prošlu godinu.\nOd domaćinstava koja imaju prihod preko 600 EUR, 92,2 odsto ima pristup internetu kod kuće.\nRezultati istraživanja pokazuju da se procenat domaćinstava koja posjeduju računar, sa prihodom preko 600 EUR, povećao 3,7 odsto u odnosu na prošlu godinu.\nMonstat je anketirao i 1,2 hiljade pojedinaca koji imaju između 16 i 74 godine života.\nIstraživanje je pokazalo da je u posljednja tri mjeseca 67,2 odsto anketiranih pojedinaca koristilo računar, dok procenat onih koji nikada nijesu koristili računar iznosi 26,1 odsto.\n“Što se tiče korišćenja interneta, 68,1 odsto pojedinaca je izjavilo da je koristilo internet u posljednja tri mjeseca”, navodi se u istraživanju.\nIstraživanje je pokazalo i da je 94,5 odsto osoba u posljednja tri mjeseca koristilo mobilni ili pametni telefon.\n“U posljednja tri mjeseca najviše ispitanika je koristilo internet kod kuće, odnosno njih 91,1 odsto, a 40,3 odsto na poslu”, rekli su iz Monstata.\nIstraživanje je pokazalo da je procenat onih koji nikada nijesu kupili ili naručili robu ili usluge putem internet 76,1 odsto, dok procenat onih koji jesu iznosi 23,9 odsto.\nBogat decembarski repertoar\nIzložba u Galeriji Ilija Šobajić\nU Nikšiću pojačano kažnjavanje zbog divljih deponija


Servisne informacije za srijedu, 08.septembar 2021.godine – Radio Feral\nServisne informacije za srijedu, 08.septembar 2021.godine\nPrema informacijama iz MUP-a TK-a, u protekla 24 sata na području našeg kantona evidentirano je izvršenje osam krivičnih djela. Dogodilo devet saobraćajnih nezgoda, u kojima su dvije osobe lakše povrijeđene, za jednu se ljekari nisu izjasnili o stepenu povreda. Nije bilo narušavanja javnog reda i mira.\nNa području općine Kalesija u protekla 24 sata nije bilo krivičnih djela, saobraćajnih nesreća, narušavaja javnog reda i mira.\nU porodilištu UKC-a Tuzla rođeno je šest beba, četiri djevojčice i dva dječaka.\nRadnici KP „Komunalac“ DD Kalesija odvoz smeća danas vrše sljedećih naseljenih mjesta: Zates – od magistrale, Javrići, Novo Naselje aerodrom, od raskršća Medaš- Pista prema džamiji Vukovije Gornje- Bara do pijace mosta Tojšići, Novo Naselje, Miljanovci od Mokrača do raskršća prema Šehićima, Olanovca, Carska Bašta, Katanovići i Paljevine.\nU BiH stiglo gotovo tri miliona vakcina, prvu i drugu dozu primilo tek nešto više od milion građana →\nOIK Kalesija: Pratite uživo rezultate lokalnih izbora\nServisne informacije za 27.09.2017


Novi namet za privredu: Akcize na struju uskoro u parlamentarnoj proceduri - Akta.ba\n16.01.2019. 08:33 / Izvor: Nezavisne novine\nBosna i Hercegovina bi uskoro u parlamentarnu proceduru trebalo da uputi amandmane na Zakon o akcizama kojim bi bile uvedene akcize na struju, što je jedna od predstojećih evropskih obaveza na putu ka EU, saznaju "Nezavisne".\nKako nam je rečeno, zakon bi se već našao u proceduri, međutim čeka se formiranje novog Savjeta ministara, a, takođe, radi se o mjeri koja bi mogla izazvati negativne reakcije u javnosti.\nMeđutim, izvjesno je da stanovništvo neće imati velikog razloga za brigu s obzirom na to da će najvjerovatnije akciza za domaćinstva iznositi nula maraka, a da bi se veći dio tereta prebacio na pravna lica i na privredu, koja bi mogla dobiti akciznu stopu. Međutim, ako poskupi struja za privredu, izvjesno je očekivati da bi moglo doći do lančanog poskupljenja ostalih proizvoda, a što bi se onda moglo odraziti i na životni standard stanovništva.\nKako saznajemo, pravilnik na osnovu kojeg će biti određene akcize je u izradi, ali zbog osjetljivosti teme niko od nadležnih nije želio da komentariše ove navode.\nRatko Kovačević, portparol Uprave za indirektno oporezivanje BiH, kaže za "Nezavisne" da ta ustanova nema saznanja o aktivnostima u vezi s akcizama na struju.\n"UIO BiH provodi mjere koje usvoji Upravni odbor UIO, koji čine državni i entitetski ministri finansija, a usvoji državni parlament. Za sva pitanja treba se obratiti UO UIO", kaže Kovačević.\nNataša Krsman, portpaol UO UIO BiH, nam je rekla da ni ona nema saznanja o eventualnim mjerama u cilju uvođenja akciza na struju.\n"Mi nemamo informaciju, do nas u UO UIO nije stigao nikakav prijedlog ili zahtjev na tu temu", naglasila je Krsmanova za "Nezavisne".\nOdgovore o obavezi uvođenja akciza na struju zatražili smo i od predstavnika Delegacije EU, ali nam do zaključenja ovog broja nisu stigli, međutim iz Evropske komisije poslali su nam kratku informaciju iz koje proizlazi da se očekuje uvođenje akciza.\n"Mi razumijemo da je BiH trenutno u procesu određivanja tarifa za 'Elektroprenos BiH' i nezavisne operatore sistema, ali Evropska komisija nije involvirana. To je pitanje u nadležnosti BiH", odgovorili su oni.\nDa će BiH biti u obavezi da uvede akcize na struju, govori evropska direktiva 2003/96/EC, u kojoj je istaknuto da sve zemlje članice moraju imati akcize na struju i da se preporučuje minimalni nivo akciza od jedan evro po megavatu za domaćinstva i pola evra po megavatu za poslovne potrošače. Sve zemlje članice imaju akcizu na struju, s tim da se dio zemalja odlučio da odobri nultu stopu za pojedine kategorije potrošača, primarno kako bi se ohrabrili i stimulisali ekološki standardi i forsiralo uvođenje proizvodnje električne energije iz obnovljivih izvora.\nU izvještaju o napretku BiH je upozoreno da BiH nije napravila napredak u odnosu na zakonodavstvo o akcizama i carinama i da bi trebalo da dopuni Zakon o akcizama i uskladi ga s evropskom pravnom stečevinom.\nDragutin Škrebić, predsjednik Unije udruženja poslodavaca RS, kaže za "Nezavisne" da bi uvođenje akciza, uz već najavljeno povećanje cijene struje, imalo veoma loše posljedice na privredu u RS.\n"Ovo što se sada dešava s cijenom struje nije u skladu s onim što je sadašnji premijer rekao u svom ekspozeu u Narodnoj skupštini RS prilikom izbora Vlade. Mi moramo biti svjesni da moramo očuvati privredni rast koji smo postigli prošle godine i raditi na tome da radnicima povećamo plate, jer inače ljudi odoše odavde", kaže on.\nIstiče da su poslodavci svoje stavove iznijeli, ali da im nije jasno zašto se sada odstupa od onoga što im je bilo obećano.\n"Imate firme, poput one za preradu pamuka u Kozarskoj Dubici, koje imaju milionske račune za struju, a koje su došle u RS jer im je bilo obećano da cijena struje neće biti dirana. Oni sada ozbiljno razmišljaju da odu i da otpuste radnike. Treba dobro razmisliti da li nam je to cilj", kaže on.\nUmjesto da se povećavaju cijene struje, on kaže da bi bilo bolje razmotriti efikasnost elektroenergetskog sistema i broj zaposlenih i da se tu nađu uštede.\nElektroprenos- Elektroprijenos BiH a.d. Banja Luka


23.04.2012. 15:15h Ažurirano: 23.04.2012. 15:15h\nPreduzetništvo u Crnoj Gori nema adekvatan tretman, jer mu banke nijesu pružile neophodnu kreditnu podršku i na taj način doprinijele povećanju zaposlenosti naročito u porodičnom biznisu, na sjeveru i u seoskim sredinama, ocijenio je crnogorski predsjednik Filip Vujanović.\n"Banke nijesu kvalitetno podržale preduzetništvo, nijesu pružile neophodnu logistiku kreditne podrške i na taj način omogućile da ono, posebno u porodičnom biznisu, na sjeveru i u seoskim sredinama, dobije nove šanse zapošljavanja", rekao je Vujanović na dodjeli nagrada Privredne komore (PKCG) najboljim preduzećima i pojedincima.\nNagrade PKCG za uspješno poslovanje u prošloj godini dodijeljene su pljevaljskom Rudniku uglja i danilovgradskoj Mljekari Lazine. Kompaniji Adiatik Marinas dodjeljena je nagradu za društvenu odgovornost, a Tara Grupi iz Mojkovca za inovativnost.\nPKCG je za unaprijeđenje menadžmenta nagradila izvršnog direktora Aerodroma Crne Gore Milovana Đuričkovića.\nNagrade PKCG za uspješno poslovanje u prošloj godini dodijeljene su pljevaljskom Rudniku uglja i danilovgradskoj Mljekari Lazine\nVujanović je kazao da su nagrađeni preduzetnici ostvarili mnogo, zaposlili veliki broj ljudi i obezbjedili da preuzetništvo dobije tretman koji bi trebalo da ima.\nOn očekuje da će država, preko Investiciono-razvojnog fonda (IRF), uspjeti da obezbijedi kreditnu podršku međunarodnih finansijskih organizacija i banaka za kvalitetno preduzetništvo, kako bi se stvorio bolji ekonomski ambijent.\nVujanović je podsjetio da je PKCG u prošloj godini, koju je obilježila ekonomska kriza, bila veoma angažovana na promociji privrednih mogućnosti Crne Gore.\n"Bila je to godina u kojoj smo shvatili da Crna Gora ima eskluzivnu i unikatnu ponudu, ali da kao država nema eskluzivitet, niti unikatnost koja bi predstavljala magnet za investitore. Svi zajedno moramo ući u oštru utakmicu u kojoj ćemo privući strane direktne invesicije, jer nudimo povoljnije uslove i brže procedure", poručio je Vujanović.\nVujanović je kazao da su nagrađeni preduzetnici ostvarili mnogo, zaposlili veliki broj ljudi i obezbjedili da preuzetništvo dobije tretman koji bi trebalo da ima\nOn je ocijenio i da bez stranih investicija i jakog ekonomskog partnetstva nema razvoja Crna Gore.\nPredsjednik PKCG Velimir Mijušković saopštio je da se dodjelom nagrada izdvajaju primjeri uspješnog poslovanja, inovativnosti, društvene odgovornosti i unaprijeđenja menadžmenta, odnosno da se na taj način moraju podržati kompanije koje direktno utiču na stvaranje povoljnog ekonomsko-socijalnog ambijenta u Crnoj Gori.\n"Moramo vjerovati da će primjerom nagrađenih kompanija krenuti i druga preduzeća, koja se bore na domaćem i stranom tržištu, u složenim uslovima nepovoljnog privrednog ambijenta", rekao je Mijušković.\nNagrade PKCG za uspješno poslovanje u prošloj godini dodijeljene su pljevaljskom Rudniku uglja i danilovgradskoj Mljekari Lazine. Kompaniji Adiatik Marinas dodjeljena je nagradu za društvenu odgovornost, a Tara Grupi iz Mojkovca za inovativnost\nBanke u Crnoj GoriPreduzetništvoFilip Vujanović


Završeno prijavljivanje – Effie Srbija // Effie Serbia\nPoslednji rok za prijavu radova za prvi Effie Festival u Srbiji bio je 24.mart. Zainteresovani su bili u mogućnosti da od 17. februara prijave kampanje u okviru 21 kategorije. Prema Pravilniku takmičenja, u obzir dolaze kampanje koje su se sprovodile u periodu 1.jul 2015 – 31. decembar 2016. godine, na području Srbije. Sledeća faza procesa je tzv.pre-screening radova koji podrazumeva utvrđivanje tehničke ispravnosti prijava, odnosno da li su prijave sastavljene u skladu sa pravilima koje Effie propisuje. Nakon toga, u poslednjoj nedelji aprila, biće organizovan prvi krug žiriranja.\nRadove će pregledati i ocenjivati Žiri sastavljen od 27 profesionalaca.Kako bi srpski Effie žiri radove ocenjivao prema standardima Effie Worldwide, 29.marta biće organizovan trening koji će voditi jedan od najiskusnijih članova Effie žirija na globalnom nivou – Dino Myers Lamptey, Head of Strategy, britanska agencija the7Stars.


HP Designjet T1700 W6B55A cena, cene Srbija, prodaja Beograd Novi Sad Niš\nHP Designjet T1700 44-in (W6B55A), 44, 2400x1200dpi, USB2.0/LAN/WiFi štampač cene\n- HP Designjet T1700 44-in Printer (W6B55A), 44, 2400x1200dpi, USB2.0/LAN/WiFi... specifikacija\ncena od 449.000,00 do 480.490,00 din | prodavnica (4)\nHP Designjet T1700 44-in Printer (W6B55A), 44, 2400x1200dpi, USB2,0/LAN/WiFi\nEPonuda nije internet prodavnica već Vam omogućava da brzo i lako nađete HP Designjet T1700 44-in (W6B55A), 44, 2400x1200dpi, USB2.0/LAN/WiFi štampač po najjeftinijoj ceni. Naš cilj je da kupci budu što bolje informisani o ponudi HP štampač Designjet T1700 44-in (W6B55A), 44, 2400x1200dpi, USB2.0/LAN/WiFi na tržištu Srbije. Vrlo lako nalazite željeni proizvod za kategoriju Štampači cene, ne morate da lutate od sajta do sajta za HP Štampači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP Designjet T1700 44-in (W6B55A), 44, 2400x1200dpi, USB2.0/LAN/WiFi štampač sa PRODAVCEM. EPonuda ne može da garantuje potpunu tačnost specifikacije i slika za HP Designjet T1700 44-in (W6B55A), 44, 2400x1200dpi, USB2.0/LAN/WiFi štampač. Pre kupovine, podatke za HP štampač Designjet T1700 44-in (W6B55A), 44, 2400x1200dpi, USB2.0/LAN/WiFi proverite na sajtu PROIZVOĐAČA.


Lavrov: Čuo sam da Amerika priprema „jedan potez“, čekamo objašnjenje - Sputnjik Srbija\n08:50 05 Mart 2021\nLavrov: Čuo sam da Amerika priprema „jedan potez“, čekamo objašnjenje\n13:00 08.12.2017 (osveženo 13:33 08.12.2017) Preuzmite kraći link\nRuski šef diplomatije Sergej Lavrov izjavio je da mu je američki državni sekretar Reks Tilerson rekao da SAD pripremaju „dogovor veka“ kada je reč o bliskoistočnim konfliktima.\nKako je precizirao, Tilerson mu je na marginama ministarske konferencije OEBS-a u Beču rekao da će Amerika „jednim potezom rešiti izraelsko-palestinski konflikt.\n„Mi bismo želeli da shvatimo kako će to da izgleda. Očekujemo da će Amerika pojasniti svoj stav na sednici Saveta bezbednosti“, ocenio je Lavrov, ali i upozorio da je odluka američkog predsednika Donalda Trampa da prizna Jerusalim za prestonicu Izraela suprotna svim dogovorima.\nŠta je Lavrov tražio od Tilersona\nGovoreći o Severnoj Koreji, Lavrov je istakao i da je neophodno preduzeti sve korake kako bi se smirile tenzije na Korejskom poluostrvu, kao i da je trenutno situacija takva da je teško voditi bilo kakav dijalog.\n„Još u septembru su nam američke kolege dale do znanja da do proleća naredne godine neće sprovoditi nikakve vojne vežbe na Korejskom poluostrvu. Mi smo to razumeli kao signal da je Vašington spreman da očuva mir kako bi se stvorili uslovi za dijalog. Međutim, svega dva dana pošto smo o tome obavestili Pjongjang, Amerika je započela najveće vojne manevre koje niko nije očekivao. Iako Pjongjang na te manevre nije reagovao usledili su još jedne vežbe, nakon čega je Severna Koreja lansirala tu najveću interkontinentalnu raketu“, rekao je on.\n„Moskva nikada nije pokušala da opravda severnokorejsko lansiranje raketa, štaviše, osudila je ta testiranja, ali sve ukazuje na to da su SAD namerno želele da isprovociraju Pjongjang da to učini“, dodao je Lavrov.\nOn se osvrnuo i na pitanje Sirije rekavši da je teroristima nanesen konačan udarac u Siriji, čime je organizacija DAEŠ u potpunosti poražena. Međutim, upitan da li Rusija namerava da sarađuje sa SAD po pitanju Idliba, Lavrov je rekao da bi tako nešto bilo neproduktivno.\nBliski istok, dogovor, Reks Tilerson, Sergej Lavrov, Severna Koreja, Sirija


Zastupnički dom Parlamenta Federacije Bosne i Hercegovine na današnjoj sjednici je jednoglasno prihvatio da se sadašnji pripadnici Oružanih snaga, a bivši borci ARBiH i HVO-a, penzionišu pod uslovima pod kojima su ranije penzionisane njihove kolege.\nRiječ je o Prijedlogu zakona o vanrednom usklađivanju penzija koje su ostvarene po Zakonu o službi Oružanih snaga. Njegov predlagač je zastupnik SDA Zijad Mušić, koji je obrazložio šta podrazumijeva ovaj zakon.\nOcijenio je da je izmjenama entitetskog Zakona o penzionom i invalidskom osiguranju, koje su na snagu stupile 1. marta ove godine, spomenuta populacija diskriminisana. Istakao je da je riječ o 2.300 pripadnika Oružanih snaga, koji su nekada bili borci ARBiH i HVO-a.\nNapomenuo je da je prvobitni prijedlog bio da se penzionišu po koeficijentu 181, ali da je to bilo previše za Vladu Federacije Bosne i Hercegovine i Zavod za penziono i invalidsko osiguranje. Kako je kazao Mušić, potom je predloženo da koeficijent bude 146, da bi onda konačan prijedlog bio 129.\nPodsjetio je koliko iznosi penzija vojnika, pripadnika Oružanih snaga i bivšeg borca ARBiH, odnosno HVO-a, koji je penzionisan prije izmjena Zakona o penzionom i invalidskom osiguranju, a koliko bi iznosila penzija onih koji bi se penzionisali nakon izmjena ovog zakona.\n– Vojnik je odlazio u penziju sa 720 KM, a njegov kolega poslije penzionisan je sa 230 KM manjom penzijom. Oni su tražili ispravku diskriminacije – poručio je.\nMušić je naglasio da je riječ o grupi ljudi koji će se penzionisati do 2027. te da više neće biti onih s ovakvim statusom. Naveo je da će za njihovo penzionisanje biti potrebno 6,5 miliona KM. Ne misli da će ovim biti ugroženo funkcionisanje penzionog sistema, na šta su pojedini ranije upozoravali.\nDa bi zakon o vanrednom usklađivanju penzija koje su ostvarene po Zakonu o službi Oružanih snaga stupio na snagu, potrebno je da ga usvoji i Dom naroda Parlamenta Federacije Bosne i Hercegovine.


Rekli ste o nama: Alma Kapetanović, Aluplast - Prozori + Vrata\nIzdvojeno Rekli ste o nama: Alma Kapetanović, Aluplast\nObeležavamo 10 godina postojanja časopisa „Prozori+Vrata“ uz iskustva i mišljenja naših dugogodišnjih klijenata. Izuzetno nam je bitno kako se ovih 10 godina poslovanja odrazilo na naše klijente, jer je to odraz nas samih, ali i šta je to što ih najpre zadržava kod nas.\nFoto: Alma Kapetanović, Aluplast\nAlma Kapetanović, Aluplast\n1. Čestitam na zasluženom jubileju.\nVaš predan i dosledan rad na ostvarenju misije i edukaciji čitalaca iz stručnog ugla rezultira povećanjem nivoa sveopšte informisanosti na razne teme iz naše branše. Kvalitetan, otvoren i verodostojan pristup u svakom pogledu koji smo prepoznali kao dobro i važno mesto za prezentovanje i promociju proizvoda.\n2. Uporedo sa aktivnim angažovanjem na rastu i razvoju časopisa , radite i na njegovom izgledu, što je za svaku pohvalu. To što ništa ne zapostavljate, samo govori u prilog vaše ozbiljnosti i rešenosti da istrajete. Danas smo svedoci brzih promena i prilagođavanja i svaka kompanija se upravo tako i mora ponašati ukoliko želi da zadrži svoje pozicije ili da ih podigne na još viši nivo.\nKonkretno, kod vas su vidljive promene i želja za prilagođavanjem, a vaš novi format je vrlo atraktivan i zgodan za prelistavanje.\n3. Svakako doslednost, kvalitet i trud koji ulažete u objavljivanju svakog izdanja. Pažljivo odabrane teme, stručni tekstovi proverenih autora, aktuelna događanja u branši, podizanje svesti o energetskoj efikasnosti, prezentacije novina, zanimljive i korisne informacije ili za svakoga po nešto. Jako mi se dopada i vaša interakcija sa publikom preko anketa koje imate na portalu i društvenim mrežama i na taj način i mi imamo povratnu informaciju. To je upravo činjenica koja vas odvaja od drugih uz prilagođavanje i rad na portalu i društvenim mrežama.\n4. Ogromna želja i entuzijazam za ostvarenje misije i edukaciju svih činioca na tržištu prozora i vrata. Drago mi je da su i u Hrvatskoj prepoznali vaš časopis kao relevatan i da imate i tamo uspeha.\n5. Da budete što dostupniji i prisutniji u rukama i očima čitaoca i da ostanete dosledni sebi.\nMnogo cenimo reči Alme Kapetanović koja je istakla naše promene u smislu konstantnog unapređivanja vizuala, to jest, redizajna časopisa i portala, ali i konstantnog prilagođavanja novinama.\nPrethodni tekstMax Light – sistem za prozore i vrata\nSledeći tekstRekli ste o nama: Robert Križanović, direktor Gealan Hrvatska


Sajt Arhive - PODRUM - nalivnik za vino - drop stop - dropstop\nVinarija Spasić – nova verzija sajta\nVinarija Spasić od pre par dana ima novu verziju sajta. Osim osnovnih podataka o vinariji i galerije fotografija i video materijala, na sajtu postoji i prodavnica. U njoj se mogu (online) naručitiČitaj dalje…\nNovi sajt i online shop za vinariju Živkovića\nUradili smo novi sajt i online shop za vinariju Živkovića. Standardno rešenje sa korišćenjem CMS-a (uz malo „tvikovanja“) i online prodavnicom vina. Rađeno uz poštovanje svih unapred zadatih elemenata dizajna, sa osnovnimČitaj dalje…\nSajt za Udruženje vinara Župe je naša nova referenca u delu marketinga za vinare koje radimo kroz izradu Internet sajtova. Na web adresi www.udruzenjevinarazupa.com našao se sajt koji predstavlja vrlo aktivno župskoČitaj dalje…\nUdruženje „TRI MORAVE“ sačinjavaju proizvođači vina sa oznakom geografskog porekla iz srpskog vinskog rejona Tri Morave. Takođe, članovi su i vinogradari iz ovog regiona. Naš zadatak je bio da za njih uradimoČitaj dalje…\nNovi sajt za Braću Rajković\nNovi sajt smo ovih dana završili i za Podrum Braća Rajković. Sa njima sarađujemo stvarno vrlo dugo. I prethodna verzija je bila naših ruku delo, a zadovoljni klijenti uvek dođu još jednom.Čitaj dalje…\nSajt za Tehno-produkt\nSajt za firmu Tehno-produkt d.o.o. koji smo uradili ovih dana nije direktno vezan za vino i rakiju, ali… Ako vam treba sadni materijal crne tamjanike, onda se morate javiti njima. Jedini matični zasadČitaj dalje…\nNovi sajt za Bačina vino\nSajt na Internetu je moćno marketinško oruđe svake vinarije. Podrum Bačina vino sa nama sarađuje već dugi niz godina, praktično od svog osnivanja. Ovom prilikom smo za njih uradili novu verziju sajta


Neostvarene potrebe kao osnove naših intenzivnih osećanja - Vaš psiholog\nU osnovi naših osećanja obično se nalaze naše neostvarene potrebe. Možda se osećate anksiozno jer se plašite šta će drugi ljudi pomisliti o vama ako pokažete neke znake panike. Potreba za prihvatanjem je u osnovi ovog straha. Kada je neko sa kim ste ostili izvesnu bliskost ode, osećate tugu ili žalost. U osnovi ovog osećanja je vaša potreba za ostvarivanjem emotivnog vezivanja. U osnovi vašeg besa kada se naljtite na partnera što nije ispoštovao dogovor koji ste imali je potreba za poštovanjem i obzirom. Kada osećate dosadu ili prazninu zbog toga što vam život izgleda previše nezanimljiv i rutinski, u osnovi je potreba za nalaženjem dubljeg smisla i značenja vašeg života.\nSagledavanjem potrebe koja leži u osnovi vaših osećanja, vi osećanjima dajete novu, dublju perspektivu. Ne osećate se besno ili tužno tek tako: znate da je u osnovi takvih osećanja određena potreba. Kada jednom steknete uvid u vaše potrebe, možete početi da osmišljavate na koji način da ih ostvraite. Ako budete ignorisali potrebe iza vaših osećanja, otkrićete da će vam se osećanja nagomilavati sve više i više do stepena kada ćete imati utisak da vas nikada neće napustiti. Sa druge strane, možete posmatrati vaša osećanja kao znak vaše potrebe a ne kao problem. Kada budete pitali sebe zašto se osećate tužno ili besno sve vreme-to će vas odvesti do otkrivanja vaših neostvarenih potreba koje stoje iza vaših osećanja.\nNekada je sasvim lako otkriti koja potreba se krije u osnovi našeg osećanja, ali je teško suočiti se sa tom potrebom pogotovo ako je ona teško osvarljiva u realnosti. Na primer, osobe koje imaju za sobom istoriju napuštanja mogu se osećati tužno ili depresivno kad god ostanu same. Obično ako su emotivnoj vezi ovakve osobe i ako ih partner ostavi na kratko vreme to vide kao znak rastanka. U osnovi njihove tuge je „nezasita“ potreba za prisustvom druge osobe. Ovakve potrebe su nerealne i na njima bi trebalo raditi jer je nemoguće u svakom trenutku imati kraj sebe drugu osobu i potpuno je kontrolisati. Isto tako u osnovi stalnog osećanja besa je potreba da sve mora biti onako kako smo mi zamislili. To je isto tako nemoguće i bes će se smanjiti ukoliko relano sagledamo ovakvu našu potrebu. Međutim, ako smo besni jer imamo potrebu da neko ispoštuje naše vreme, najbolje je o toj potrebi obavesiti drugog na asertivan način jer je to sasvim legitimna potreba. Ili ako smo razočarani što neko nije odgovorio na našu potrebu da dođe na naš rođendan ili zaboravio na neki drugi za nas važan datum to mu treba jasno dati do znanja.\nDakle, da bismo smanjili intenzitet negativnih emocija važno je izaći u susret ili revidirati naše potrebe koje stoje u njihovoj osnovi.


Sportske.net - Četiri glupe prognoze pred start sezone\nZanimljive prognoze engleskih medija koje su bile daleko od ostvarivanja.\nKakve su bile prognoze pred početak ove sezone u svim fudbalskim takmičenjima? Imalo je dobrih, kao recimo da će Mančester siti zajedno sa Liverpulom biti u konkurenciji za titulu, ali je bilo i onih katastrofalnih.\nIzdvojili smo četiri:\n1) Aguero će ustupiti mesto Žezusu\nPredviđanje je bilo da će Argentinac Brazilcu ustupiti mesto startera u Mančester sitiju, ali je to bilo daleko od realizacije. Umesto toga, Aguero je u svim takmičenjima postigao 31 gol, prešao je granicu od 30 golova četvrti put u poslednjih pet godina. Sa druge strane, Žezus nije bio toliko dobar koliko se očekivalo, iako je 22-godišnji fudbaler uspeo da postigne 19 golova u svim takmičenjima.\n2) Fulam će biti sjajan\nPotrošili su preko 100 miliona funti na dovođenje pojačanja pred ovu sezonu, ali nisu pokazali apsolutno ništa. Jedino je Aleksandar Mitrović pokazao da je vredan uloženog novca, ostatak pojačanja je dokazao da nije zaslužio mesto u timu. Menadžeri su se menjali, od Jokanovića, preko Ranijerija do Parkera, ali nije vredelo.\n3) Kristijano Ronaldo će osvojiti Ligu šampiona sa Juventusom\nNije baš da je bilo daleko od toga, ali Juventus definitivno nije zaslužio osvajanje Lige šampiona. Ajaks je bio bolji, Ronaldo je u osmini finala uspeo da izbaci Atletiko Madrid, ali nije mogao više od toga jer je sredina terena podbacila.\n4) Sem Alardajs će spasiti klub ispadanja\nMnogi su smatrali da Alardajs čeka ponudu nekog kluba pred kraj sezone kako bi ga spasio, ali Big Sem nije imao posao ove sezone.\nDa su u Fulamu bili pametni i angažovali Alardajsa moglo je biti drugačije.


CELA EVROPA U ŠOKU: Šta to rade lideri EU i SAD u ratu protiv RUSIJE? – DnevniZurnal\nPosted by Napisao admin May 15, 2021 68 Views\nStrani mediji široko izveštavaju o sledećem krugu sukoba Zapada i Rusije, pokušavajući da predstave rusku stranu kao agresora. U tom kontekstu, austrijski list Der Standard nije bio izuzetak, u čijem je članku kritični stav političara SAD-a i EU pokazao da je rusko rukovodstvo donelo odluku kao odgovor na još jedan napad na njih, da zabrani osmorici visokih zvaničnika iz Evropske unije da uđu u Rusiju.\nZauzvrat su obični Evropljani bili zbunjeni kada su saznali za sličnu reakciju EU i Sjedinjenih Država na simetrični odgovor Rusije, što je primećeno u internet izdanje „InoSMI.Ru“.\nOvu tačku gledišta podržali su i drugi čitaoci, izražavajući zbunjenost što zapadni političari očekuju poslušnost Rusije i ukazujući na činjenicu da ona „neće tolerisati sankcije, uvrede i embargo od zemalja lojalnih Sjedinjenim Državama“.\nIstovremeno su ukazali da niko na Zapadu nije nikada čak ni pokušao da razgovara o mogućnosti izricanja sankcija za invaziju na Irak.\nTakođe, niko ne obraća pažnju na proces zauzimanja Palestine, zločin rukovodstva Saudijske Arabije nad novinarom počinjen u ambasadi ove zemlje, kao ni reakciju EU na očigledno politizovani progon osnivača Vikiliksa, Asanža. Zapad je takođe radije zaboravio na „mučiteljske zatvore na Kubi, pa čak i u EU“.\n„Pozdravimo doslednost i vrednosti EU! Ovako EU želi da zasluži poštovanje u svetu i želi da je doživljavamo kao snažnog i objektivnog partnera“, rezimirao je Evropljanin.


Penzije veće za 2.000 dinara? - PPmedia\nPosted on\t10 априла, 2019 8:55 am by adminpp033\nČekovi najstarijih sugrađana mogli bi u proseku da budu uvećani za 1.500 do 2.000 dinara kada Vlada Srbije usvoji novi metod za usklađivanje njihovih primanja. Prema saznanjima “Novosti”, najverovatnije će se primeniti model po kome će rast primanja najstarijih zavisiti od rasta inflacije.\nOn objašnjava da ako, na primer, BDP bude 3,5 odsto, čekovi bi se usklađivali sa iznosom iznad dva procenta, tj. uvećali bi se za 1,5 odsto. Formula još nije utvrđena, ali smatra Čolaković, savezi penzionera bi tim povodom trebalo malo “da pritisnu nadležna ministarstva”.\nОзнаке: Nova Varoš, penzije, povećanje penzija, PRIBOJ, Prijepolje, PUPS, rast cena, Srbija


Željko Vasić sutra u Kombank dvorani! - Muzika - Region - Vesti - Svet Plus\n20:37 27. JAN 2022.\n’’Kafana je oduvek bila bitan segment našeg života’’ ističe Vasić. ’’S obzirom da su se okolnosti promenile i da u nju više nije tako jednostavno otići i opustiti se, rešio sam da napravim svoju kafanu – u kojoj ću, na prvom mestu, slaviti muziku i život.\nUmesto teških, tužnih pesama, rešio sam da pevam vesele, optimistične pesme – da publika i ja na koncertu zaboravimo na nestabilna vremena i uživamo.\nJer, muzika je život, a inat najčešća srpska osobina – i zato pevam iz inata svim lošim stvarima, pevam za sve ljude koje smo izgubili, pevam – jer pesmom i optimizmom moram da sačuvam i sebe i one koje volim!\nStoga – dobrodošli u moju kafanu!’’\nUlaznice za koncert mogu se kupiti na blagajni Kombank dvorane i svim prodajnim mestima Ticket visiona, kao i online\nzeljko VasickoncertmuzikaKombank dvorana


Brisel razmišlja o evropskoj diplomatskoj akademiji | EurActiv Serbia\nBrisel razmišlja o evropskoj diplomatskoj akademiji\nRead time : 3 m, 33 s\nEU mora da ima evropsku diplomatsku akademiju kako bi prevazišla sve veće probleme u kreiranju spoljne politike, navodi se u predlogu Evropskog parlamenta.\n"Da bi EU krenula ka 'zrelim' spoljnim odnosima, mora da napravi svoju diplomatsku akademiju na kojoj se diplamate spremaju i približavaju zajedničkim EU vrednostima i interesima", navodi se u predlogu pilot projekta u koji je svojevremeno imao uvid EURACTIV.\nIdeju diplomatske akademije EU "raširio" je proletos evroposlanik socijalista Načo Sančes Amor koji je rekao da je glavni cilj projekta da se ispitaju mogućnosti za školu za EU diplomate.\n"Pitanje je da li je spoljna politika EU dovoljno zrela da ima svoju perspektivu, selekciju, formiranje, zatim i odabir alata u obliku evropske diplamatske akademije", rekao je tada za EURACTIV Amor.\nSpoljnopolitička služba EU (EEAS) osnovana je pre deset godina kao ogranak bloka za spoljnu politiku i kao prva diplomatska služba koju nije formirala nacionalna država.\nEEAS se satoji od osoblja premeštenog iz Saveta EU, Evropske komisije i diplomatskih službi članica EU i ima oko 3.700 zaposlenih i 139 delegacija u trećim zemljama i međunarodnim organizacijama.\nPrema Amoru, "evropske diplomate treba da budu izabrane i formirane kao evropske diplomate jer to znači potpuno drugačiji način razmišljanja".\nNa toj novoj akademiji EU bi "mogla da sprovede obuku i postupak odabira za ulazak u EEAS i delegacije EU", navodi se u predlogu.\nFrancuski predsednik Emanuel Makron ranije je najavio da će 2022. biti zatvorena Nacionalna škola za administraciju (École Nationale d’Administration, ENA), elitna škola za postdimplomce koja je dala više predsednika Francuske, ambasadora i poslovnih lidera.\nOlujne nacionalne vode\nPredlog je stigao u vreme kada diplomatska služba EU preispituje svoj opseg delovanja na globalnoj sceni posle nedavnih pogrešnih koraka Unije u spoljnoj politici.\nČini se da i druge EU institucije sve više žele da budu deo odlučivanja o spoljnoj politici.\nJedan od primera je unutar-institucionalni "sofagejt" (raspored sedenja tokom posete predsednika Evropskog saveta i Evropske komisije Ankari).\nIstovremeno i članice EU često nastoje da idu svojim putem u spoljnoj politici.\n"Postoji zabrinjavajući trend ponovne nacionalizacije određenih pitanja, gde sve više članica daje prednost svojim spoljnopolitičkim inicijativama bez previše koordinacije sa Briselom", rekao je za EURACTIV jedan EU diplomata.\nIzveštaj EEAS o ljudskim resursima ukazao je na još jednu disfunkcionalnost - pet zemalja (Francuska, Italija, Nemačka, Španija i Belgija) drže više od polovine pozicija u toj službi.\n"Imamo previše malih Merkel, Makrona i Orbana koji lutaju hodnicima EEAS", rekao je drugi EU diplomata za EURACTIV dok se žustro diskutovalo o sankcijama Belorusiji i Turskoj.\nPrvi čovek svetskog programa u Centru za evropsku politiku u Briselu Rikardo Borgez de Kastro rekao je za EURACTIV da je "poslednjih nekoliko meseci postojala neka vrsta rušenja geopolitičkog kursa EU sa brzim promenama odnosa sa Turskom, Rusijom i Kinom, da pomenem samo neke".\nOn je rekao da će nacionalni interesi verovatno nastaviti da dominiraju kada je reč o fundamentalnim pitanjima koja se tiču suvereniteta i strateških interesa članica.\n"Sve dok angažovanje u EEAS ostane tipa 'osoblje dolazi iz institucija a diplomate iz članica', normalno je da su 'u igri' različiti interesi, evropski i nacionalni", objasnio je Borgez de Kastro.\n"Evropska diplomatska akademija... mogla bi da doprinese negovanju 'zajedničke kulture' u redovima spoljnopolitčke službe EU", dodao je.\nKako se navodi, akademija bi mogla da pomogne diplomatama iz svih članica i EU zvaničnicima da bolje razumeju "osetljiva pitanja" u spoljnoj politici svake članice.\nDirektor za spoljnu politiku u Centru za evropske reforme (CER) Jan Bond, inače bivši britanski diplomata, upozorio je da EEAS, ako je prava evropska diplomatska služba, "treba da bude kao Komisija - služba u koju se ulazi rano u karijeri i ostaje 40 godina, do penzije, ako je to želja diplomate".\n"Međutim, ako je to samo privremeno imenovanje pre nego što se nastavi 'prava' karijera, onda je verovatnije da će ljudi biti lojalni svojim ministrima ili institucijama nego EEAS", dodao je Bond.\nOn je rekao i da bi evropska diplomatska akademija obezbedila da zvaničnici imaju isto osnovno znanje o tome kako EEAS treba da funkcioniše, uz manje ili više jedinstveni stil komunikacije i zajednički koncept o interakciji nacionalne i EU diplomatije u trećim zemljama.


FoNet portal :: Pretraga / tagId=29667\nTag: novac, Pogodaka: 110\nPotpredsednica beogradskog odobra Stranke slobode i pravde Ana Gođevac izjavila je danas da najava ukidanja naplate konverzije prava korišćenja zemljišta u pravo svojine nije ništa drugo nego još jedna odluka kojom bi se deo novca uzeo iz džepa Beograđana i prebacio onima koji bi na taj način stekli enorman profit i postali vlasnici delova grada.\nZapad hoće da nas opljačka\nMinistar spoljnih poslova Rusije Sergej Lavrov izjavio je danas da je inicijativa šefa evropske diplomatije Đosepa Borelja da se zamrznuta sredstva Rusije u zapadnim bankama daju Ukrajini pljačka.\nRuski novac za obnovu Ukrajine\nEvropska unija bi trebalo da razmotri mogućnost da zamrznute ruske devizne rezerve upotrebi za plaćanje troškova obnove Ukrajine posle rata, izjavio je šef diplomatije EU Đozep Borelj u intervjuu za britanski Fajnenšel tajms.\nNovac Crnoj Gori i BiH\nU okviru najnovijeg paketa vojne pomoći SAD Ukrajini, planiran je i dodatni novac za neke balkanske zemlje, uključujući Crnu Goru i Bosnu i Hercegovinu, a u odgovoru iz Stejt departmenta na upit novinara Glasa Amerike pojašnjena je struktura paketa pomoći od 713 miliona dolara.\nPolicija je u saradnji sa Ministarstvom finansija, otkrila 11 objekata u kojima se nelegalno organizuju igre na sreću, bez odobrenja nadležnog organa, saopštilo je danas Ministarstvo unutrašnjih poslova.


Podrška promociji Dijaloga Beograda i Prištine pod okriljem Evropske unije ⋆ Evropski pokret u Srbiji\nHome/Aktivni projekti/Podrška promociji Dijaloga Beograda i Prištine pod okriljem Evropske unije\nGrupa za zagovaranje javnih politika Kosovo-Srbija je konzorcijum tink tenkova i organizacija civilnog društva koji veruju u proces normalizacije odnosa između Srbije i Kosova*. Motivacija za osnivanje ovakvog Konzorcijuma dolazi iz želje da se individualni i zajednički napori sinergizuju kako bi se omogućili inovativni pristupi za održavanje dijaloga i transformaciju narativa u javnosti.\nGrupa je sastavljena od osam organizacija civilnog društva: Grupa za istraživanje politika Balkana (BPRG), Demokratija za razvoj (D4D), Kosovski centar za studije bezbednosti (KCSS) i NVO AKTIV i Beogradski fond za političku izuzetnost (BFPE), Evropski pokret u Srbiji (EMinS), Beogradski centar za bezbednosnu politiku (BCBP), Komitet pravnika za ljudska prava (YUCOM). Partneri konzorcijuma su takođe članovi Foruma civilnog društva proizašlog iz Berlinskog procesa, koji se zalaže za brza i održiva rešenja za bilateralne sporove.\nVeb stranica i društveni mediji – razvoj veb stranice Grupe i društvenih mreža, uključujući i Tviter i Fejsbuk stranicu za promociju aktivnosti konzorcijuma i komuniciranje o napretku dijaloga.\nPartneri na Kosovu* biraju i šalju učesnike na tri partnerska organizovana aktivnosti, kako bi osigurali dalje izlaganje srodnim temama za dijalog i ojačali veze konzorcija.\nRadionice vođene u različitim gradovima u Srbiji i na Kosovu*, sa ciljem da informišu i angažuju zajednice u debati o Dijalogu. Radionice će istražiti stanje na terenu i koristiti ove informacije za druge aktivnosti.\nSastanci Foruma Grupe – uspostavljanje i razvoj Grupe, raspored planiranja aktivnosti, raspravljanje o svim aktivnostima, treninzi.\nTrajanje projekta: 1. novembar 2018. – 31. decembar 2019.\n* Sva pominjanja Kosova, u smislu bilo teritorije, institucija ili stanovništva, u ovom tekstu tumače se u potpunosti u skladu sa Rezolucijom 1244 Saveta bezbednosti Ujedinjenih nacija i bez dovođenja u pitanje statusa Kosova.\nOkrugli sto: Tehnički sporazumi Beograda i Prištine: Transport, energetika, trgovina, 15. mart 2019, Kraljevo\nKomentar: Florentina Hajdari-Hajra, The Dialogue: My View from Mitrovica, mart 2019.\nKomentar: Milan Simurdić, Energija je lepak, a ne eksploziv, januar 2019.\nBy premins| 2019-04-05T14:08:23+00:00\tDecember 18th, 2018|Categories: Aktivni projekti|Tags: Aktivni projekti, Evropske integracije, Pomirenje, Prijatelji Briselskog dijaloga|Comments Off on Podrška promociji Dijaloga Beograda i Prištine pod okriljem Evropske unije


Imamo 25.000 firmi sa 0 zaposlenih - SandzakHaber.Net , Sandžačke Internet Novine !\nNaslovna Vijesti Srbija Imamo 25.000 firmi sa 0 zaposlenih\nImamo 25.000 firmi sa 0 zaposlenih\ntweet Beograd – U Srbiji posluje čak 45.625 preduzeća u kojima je zaposlen po jedan ili nijedan radnik, pišu “Novosti”.\nKako navode “Novosti”, najviše preduzeća bez ijednog zaposlenog, poslovalo je lane u sektoru trgovine na veliko i malo, sledi prerađivačka industrija, pa stručne, naučne, inovacione i tehničke delatnosti.\n“Fantomska firma nastaje načinom poslovanja koje podrazumeva volju za kršenje zakona i izbegavanje plaćanja obaveza državi i poveriocima. Na ovom planu su veoma opasne kompanije, takozvani perači novca, gde se procenjuje da se oko pet odsto svetskog bruto društvenog proizvoda realizuje kroz nelegalne tokove novca”, ističe Zvonko Obradović, direktor Agencije za privredne registre.\ntweet Prethodni tekstNovi Sad: Sugrađanin umro posle svađe na šalteru za plaćanje računa za strujuSledeći tekstRadulović: Želim da izvučem Srbiju iz živog blata HaberNews\tPOVEZANE OBJAVEVIŠE OD AUTORA


Uzbunjivači – Institut za pravo i finansije\nYou are here: Home / Uzbunjivači\nRazne vrste zloupotreba nisu retka pojava u brojnim organizacijama i ustanovama. Međutim, pored onih koji rade protiv pravnog i ekonomskog sistema, postoje i oni koji ih iznošenjem podataka o zloupotrebi štite. Reč je o uzbunjivačima, hrabrim pojedincima, koji, često i na svoju štetu, istupaju i progovaraju o nezakonitim i neetičkim aktivnostima u svom radnom okruženju. Zakon o zaštiti uzbunjivača (“Sl. glasnik RS”, br. 128/2014) ih definiše kao fizička lica koja vrše uzbunjivanje u vezi sa svojim radnim angažovanjem, postupkom zapošljavanja, korišćenjem usluga državnih i drugih organa, nosilaca javnih ovlašćenja ili javnih službi, poslovnom saradnjom i pravom vlasništva na privrednom društvu.\nRazlikuje se 3 vrste uzbunjivanja:\nUnutrašnje uzbunjivanje je otkrivanje informacije poslodavcu, spoljašnje otkrivanje informacije ovlašćenom organu, dok uzbunjivanje javnosti predstavlja otkrivanje informacije sredstvima javnog informisanja, putem interneta, na javnim skupovima ili na drugi način kojim se obaveštenje može učiniti dostupnim javnosti.\n5. juna 2015. godine donet je Zakon o zaštiti uzbunjivača, koji je znatno poboljšao njihov položaj, s obzirom da su neretko trpeli štetu zbog otkrivanja zloupotreba. Ovim Zakonom propisano je da svaki da poslodavac koji ima više od deset zaposlenih u roku od godinu dana od dana stupanja na snagu Zakona,odnosno najkasnije do 4. decembra 2015. godine donese opšti akt kojim će urediti postupak unutrašnjeg uzbunjivanja, odnosno imenovati lice zaduženo za prijem informacija i vođenje postupka u vezi sa unutrašnjim uzbunjivanjem. Takođe, poslodavac je u obavezi da opšti akt istakne na vidnom mestu kako bi bio dostupan svakom zaposlenom licu, kao i na internet stranici, ako takva postoji.\nPostupak unutrašnjeg uzbunjivanja započinje dostavljanjem informacije licu ovlašćenom za prijem informacija i vođenje postupka u vezi sa unutrašnjim uzbunjivanjem, koje se može izvršiti usmeno ili pismeno. Lice ovlašćeno za prijem informacija i vođenje postupka u vezi sa unutrašnjim uzbunjivanjem dužno je da pre prijema izjave o informacijama u vezi sa unutrašnjim uzbunjivanjem:\nObavesti uzbunjivača o njegovim pravima propisanim Zakonom, a pre svega da nije u obavezi da otkrije svoj identitet, tj. da ne mora da potpiše zapisnik i potvrdu o prijemu informacije u vezi sa unutrašnjim uzbunjivanjem,\nPouči uzbunjivača da informacije iznosi pod punom materijalnom i krivičnom odgovornošću.\nLice ovlašćeno za prijem informacija i vođenje postupka u vezi sa unutrašnjim uzbunjivanjem dužno je da postupi po informaciji bez odlaganja, a najkasnije u roku od 15 dana od dana prijema informacije.\nUzbunjivač ima pravo na zaštitu, u skladu sa Zakonom, pod uslovom da:\nIzvrši uzbunjivanje kod poslodavca, ovlašćenog organa ili javnosti na način propisan zakonom;\nOtkrije informaciju u roku od jedne godine od dana saznanja za izvršenu radnju zbog koje vrši uzbunjivanje, a najkasnije u roku od deset godina od dana izvršenja te radnje,\nBi u trenutku uzbunjivanja, na osnovu raspoloživih podataka, u istinitost informacije, poverovalo lice sa prosečnim znanjem i iskustvom kao i uzbunjivač.\nDo donošenja Zakona uzbunjivači su uživali samo administrativnu zaštitu Agencije za borbu protiv korupcije, dok je ona sada znatno proširena, jer novi Zakon predviđa zaštitu suda koji ih može vratiti na posao ukoliko budu otpušteni, zaštitu od mobinga i odmazde.\nZakon o zaštiti uzbunjivača (“Sl. glasnik RS”, br. 128/2014)\nPravilnik o načinu unutrašnjeg uzbunjivanja (“Sl. glasnik RS”, br. 49/2015)\nTekst je informativnog karaktera i Institut za pravo i finansije ne snosi nikakve posledice za eventualne promene podataka u relevantnim propisima.


Etnografski muzej obeležio 115 godina postojanja\nBeta 20. septembra 2016. 15:20\nEtnografski muzej u Beogradu danas je otvaranjem izložbe „Pismo i tradicija – natpisi na etnografskim predmetima“ i dodelom priznanja i zahvalnica zaslužnim pojedincima i ustanovama obeležio 115 godina rada.\nIzložbu, na kojoj su predstavljene neke od najvažnijih funkcija natpisa u prošlosti, od natpisa kao istorijskog izvora do ikonografske funkcija ali i kao sredstva komunikacije ili zavetne forme, otvorio je ministar kulture i informisanja Vladan Vukosavljević.\nOn je čestitao zaposlenim u Etnografskog muzeju jubilej istakavši da 115 godina rada predstavlja ogromno pregnuće i za poslenike kulture.\n„Posao zaštite kulturnog i etničkog blaga jednog naroda odgovoran je i važan posao a generacije uspešnih, kvalitetnih, obrazovnih i umnih i posvećenih ljudi radil su taj posao na doličan i hvale vredan način“, rekao je Vukosavljević.\nPrema njegovim rečima, jedan od osnovnih zadataka ustanova ovakvog tipa jeste očuvanje kulturnog jezgra i njegovo prenošenje sledećim generacijama.\n„Taj odgovoran i važan posao očuvanja i prenošenja kulturnog jezgra, Etnografski muzej je svih ovih 115 godina uspešno radio, a sasvim sam uveren da će tako raditi i ubuduće“, rekao je Vukosavljević.\nOn je naveo i da da je izložba „jedan u nizu finih bisera iz aktivnosti ovog muzeja“ dodavši da i sam naziv postavke „dovoljno jasno upućuje na njen sadržaj i na oblast kojim se bavi ova važna ustanova kulture“.\nDirektorka Etnografskog muzeja Mirjana Milenković je najavila da će u okviru obležavanja jubileja biti organizovano i predstavljanje izložbi iz fundusa tog muzeja u Azerbejdžanu i Indiji.\nPrema njenim rečima, u Azerbejdžanu će, početkom oktobra biti priredjena izložba „Kolekcija pirotskih ćilima“ i predstavljena monografija „Čarolija šarenih niti“ dok će u Indiji, u decembru, biti priredjana izložba „Tekstil i ukrašavanje u kulturi Srba u 19. i prvoj polovini 20. veka“\nNa svečanosti je profesoru u penziji Nikoli F. Pavkoviću uručena nagrada za životno delo Etnografskog muzeja dok su zahvalnice dodeljene Ministarstvu kulture i informisanja, Radio televiziji Srbije i Slobodanu Benderaću za izradu replike gusala srpskog vojnika iz Prvog svetskog rata.\nIzložba se odnosi i na pojava natpisa u obliku pojedinačnih slova, inicijala, i kraćih ili dužih poruka na predmetima tradicionalne narodne kulture, istražene kroz značenja koja su imali u životu pojedinaca i zajednice u Srbiji i ostalim etničkim prostorima u 19. i 20. veku.\nMotivi izvedeni na predmetima materijalne, društvene i duhovne kulture predstavljeni su na izložbi u više različih oblika, kao pojedinačno slovo ili inicijal, monogram, odnosno kompozicija inicijala i ukrasnog, heraldičkog ili simboličkog motiva, u obliku imena i prezimena ili imena i zvanja, kraćeg ili dužeg natpisa.\nU fondu Etnografskog muzeja, koji čini više od 50.000 etnografskih predmeta tradicionalne kulture Srba i ostalih naroda sa prostora Srbije i šireg Balkanskog prostora iz 19. i 20. veka, izdvaja se grupa od 1.200 muzejskih predmeta na kojima su oblikovani motivi slova i slovnih natpisa.


Vesti online / Vesti / Srbija / EP: Što pre početi pregovore Srbija - EU\nSpoljnopolitički odbor Evropskog parlamenta (EP) pozvao je danas Evropski savet da "Srbiji što pre odredi datum početka pregovora" o članstvu u EU pod uslovom da vlasti u Beogradu nastave proces reformi i ispune sve uslove, ukljčujući "opipljiv napredak" u normalizaciji odnosa s Prištinom.\nSrbija što pre da dobije datum početka pregovora sa Evropskom unijom, predložio je spoljnopolitički odbor Evropskog parlamenta\nOvaj odbor EP je danas sa 59 glasova "za" i dva uzdržana usvojio većinu amandmana na predlog rezolucije koju konačno treba da potvrdi Evropski parlament na plenarnom zasedanju, 14. marta. Predlog rezolucije je podneo izvestilac Evropskog parlamenta za Srbiju Jelko Kacin.\nSrbiji se odaje priznanje za saradnju sa Hagom\nU predlogu rezolucije EP Srbiji se odaje priznanje za saradnju s Tribunalom u Hagu i za to što su svi osumnjičeni za ratne zločine predati tom sudu. Istovremeno se izražava podrška pozivu glavnog haškog tužioca da se sprovede sveobuhvatna istraga i da se sudi mreži pomagača koji su beguncima omogućila da budu tako dugo na slobodi.\nU Rezoluciji se "pozdravlja predanost srpske vlade evropskim integracijama", kao i "ostvareni napredak u ispunjavanju političkih merila (EU) iz Kopenhagena" o nužnosti delovanja demokratskih ustanova i konkurentne tržišne privrede, uz napomenu da dalji\nnapredak Srbije ka EU zavisi od sprovođenja reformi.\nU usvojenom dokumentu se "pozdravlja obnova dijaloga Beograd-Priština na visokom političkom nivou i spremnost koju je za to pokazala nova srpska vlada". Uz poziv da se primene svi postignuti dogovori, naglašava se da "pitanje nestalih lica mora biti uključeno u taj dijalog na najvišem poitičkom nivou".\nEP u dokumentu "pozdravlja rešenost srpske vlada da suzbije korupciju i organizovani kriminal" i podvlači da je "politička volja od presudnog značaja za uspeh istraga o korupciji na visokom nivou, uključujući 24 sporne privatizacije", na koje je ukazala Evropska komisija.\nPodrška liberalizaciji viznog režima\nSpoljnopolitički odbor EP u predlogu rezolucije koji je danas usvojio pruža podršku liberalizaciji viznog režima sa Zapadnim Balkanom, a Srbija se poziva da zajedno sa najugroženijim zemljama EU rešava pitanje priliva azilanata koji zloupotrebljavaju taj režim.\nS tim u vezi se "izražava nada da će posebna i delatna uloga prvog zamenika premijera (Aleksandra Vučića) doneti plodove" i traži od vlasti u Beogradu i da potpuno primene zakon o finansiranju političkih stranaka kako bi se obezbedio javni uvid u to i usaglašenost s pravilima EU.\nU rezoluciji o Srbiji pozdravlja se rešenost vlasti da "otkloni manjkavosti u reformi pravosuđa", posebno da se zajamči da zakonski okvir onemogući neprihvatljivi politički upliv i da se postavljanjem sudija i tužilaca obezbedi njihova nezavisnost i profesionalnost.\nTakođe se navodi da je nužno uneti promene u član 359 srpskog krivičnog zakonika o zloupotrebi službenog položaja, što je u prethodnoj raspravi o rezoluciji ocenjeno kao smetnja poslovanju, posebno stranih investitora.\nKritike zbog promene zakona o NBS\nEvropski poslanici ocenjuju da promene zakona o srpskoj centralnoj banci urušavaju nezavisnost ove institucije, što odudara od nužnog poštovanja "Merila iz Kopenhagena" o delovanju političke demokratije.\nSpoljnopolitički odbor EP podvlači i da su "moćni, profesionalni i nezavisni mediji suštinski element demokratskog poretka". Evropski parlamentarci pozivaju srpske vlasti da obezbede slobodu medija tako što će rešiti problem nasilja i pretnji novinarima,\nrasvetliti ubistva novinara, obezbediti nezavisnost medija od političkog pritiska i obezbediti im sigurno okruženje za rad i rešiti problem koncentracije vlasništva u medijima.\nU rezoluciji se posebno naglašava potreba da se ubrza sprovođenje medijske strategije koja je usvojena u oktobru 2011. i pratećih akcionih planova i pozivaju novinari da poštuju svoj profesionalni etički kodeks.\nIstiče se i važnost centralne uloge civilnog društva za jačanje i konsolidaciju demokratskih procesa u zemlji, kao i značaj regionalne saradnje i dobrosusedskih odnosa za uspeh zemalja Zapadnog Balakana u procesu evrointegracija i pozdravljaju napori ka pomirenju.\nEvropski parlament pozdravlja i unapređenje odnosa Srbije s Hrvatskom, Crnom Gorom i Makedonijom, kao i zvaničnu posetu premijera Srbije Ivice Dačića BiH. Posebno se naglašava da se izjavama javnih zvaničnika ne smeju negirati ratni zločini i kršenja ljudskih prava tokom sukoba 1990-ih godina.\nEvropski poslanici stavljaju do znanja važnost borbe protiv diskrimancije svih vrsta. Položaj etničkih, nacionalnih i kulturnih manjina u Srbiji generalno se ocenjuje kao dobar, uz poziv vlastima da unaprede primenu zakona o zaštiti manjina, a prima se na znanje i izvesno poboljšanje u položaju Roma.


Blizu 1.000 radnika Željeznica RS postaju višak – Visokoin.com\nBlizu 1.000 radnika Željeznica RS postaju višak\n· 27. Juna 2017. ·0\nRadna grupa Vlade Republike Sprske priprema lex specialis, odnosno poseban zakon koji će omogućiti restrukturisanje Željeznica RS (ŽRS), prema kojem će broj radnika u ovom preduzeću biti smanjen za 1.000.\nNeđo Trninić, ministar saobraćaja i veza RS, na današnjem brifingu za predstavnike medijskih kuća istakao je da će restrukturisanje ŽRS, koje obuhvata vlasničko, finansijski i organizaciono restrukturisanje, biti bolan i naporan proces koji neće proteći bez poteškoća. Prema njegovim riječima, stanje u ŽRS je loše i treba ga mijenjati sa ciljem da postanu samoodržive, profitabilne i finansijski stabilne.\nIstakao je da je Vlada RS do sada vratila oko 130 miliona KM kredita ŽRS, za koji iznos duži ovo preduzeće, a namjeravaju izvršiti konverziju toga duga u kapital, kako bi postali vlasnici oko 99 posto akcija u ovom akcionarskom društvu.\nTakođe će cjelokupna imovina poslati vlasništvo RS koja će biti dodijeljena ŽRS na korištenje i upravljanje, čime će se sve obaveze po osnovu investicija i poreza na imovinu i dio obaveza za amortizaciju preliti na Vladu, što će rasteretiti ŽRS.\nTrninić i Dragan Savanović, v.d. generalnog direktora ŽRS, istakli su da će, kako bi povećali prihode i smanjili troškove, broj radnika za 500 biti smanjen do kraja godine, te za još 500 do kraja procesa restrukturisanja predviđenog 2021. godine.\n“ŽRS su služile za zbrinjavanje socijalnih kategorija, pa sada imamo višak radne snage, ali i nekvalifikovane radne snage”, rekao je Trninić.\nPrema njegovim riječima, zahvaljujući posebnom zakonu, radnicima u ŽRS će biti mogućeno da idu u penziju sa ispunjenim uslovom za godine staža – 40, a prije nego što napune godine starosti.\nNa taj način u prvoj godni restrukturisanja biće penzionisano oko 330 radnika, dok će ostalih 170 biti najvjerovatnije tehološki višak.\nPlanirano je da organizaciono ŽRS budu podijeljene u dvije organizacione jedinice, a kada su u pitanju finansije, ukoliko bord direktora Svjetske banke u septembru odobri plan restrukturisanja ŽRS, Svjetska banka će uložiti 50 miliona dolara da bi riješili sve dospjele obaveze prema radnicima.\nDo kraja procesa restrukturisanja planirane su i investicije Vlade i ŽRS od 600 miliona KM u infrastrukturu, te 200 miliona KM u lokomotive, vagone i informacione sisteme.\nTrninić je obrazložio da će lex specialis u skupštinsku proceduru nakon septembra.\nSavanović je rekao da su već izradili novu sistematizaciju radnih mjesta i pravilnik o radu, a da su u tome učestvovali sindikati kao socijalni parneri. Pripremljen je i nacrt kriterijuma za zbrinjavanje viška radnika sa Svjetskom bankom i sindikatima koji taj tekst upravo razmatraju.\nTatiana Proskuryakova, šef kancelarije Svjetske banke za BiH i Crnu Goru, istakla je da je analiza ŽRS pokazala da bi u oblasti teretnog saobraćaja ovo preduzeće moglo da bude konkurentno na evropskom nivu i pokretač privrednog razvoja RS.\n“Postoji način na koji ovo preduzeće neće predstavljati opterećenje za javne finansije nego prednost za privredu i ekonomiju RS”, rekla je ona.\nPrema njenim riječima Svjetska banka pomoći u restrukturiranju ŽRS i ovaj projekat je vaom važan za rad ove institucije u BiH.\n“Ovo je prvo restrukturiranje preduzea u državnom vlasništvu koji podržavamo u BiH. Spremni smo da uradimo sve što je u našoj moći da osiguramo da bude uspješno”, dodala je Proskuryakova.\nOdgovarajući na pitanja novinara Trninić je rekao da Vlada RS u ovom procesu neće oštetiti male akcionare, koji trenutno imaju 21 odsto akcija u ŽRS, a pitanje preuzimanja između ostalog biće riješeno i donošenjem posebnog zakona.


Korner kladionicaMozzart daje najveće kvote na svijetu: Rusija 2,00, Turska 2,40, Slovenija 1,55!\nPočinje je još jedna runda evropskih kvalifikacija za Svjetsko prvenstvo, pa je pažnja ljubitelja fudbala ponovo usmjerena na nacionalne timove.\nTo je omogućilo bukmejkerima Mozzarta da odaberu neke zanimljive utakmice kako bi nagradili kladioce najvećim kvotama, a izbor je pao na Rusiju, Tursku i Sloveniju.\nRUSIJA – SLOVAČKA (PETAK, 20.45), KEC 2,00\nReprezentacija Rusije krajem jula je dobila novog selektora u liku Valerija Karpina, koji će morati da riješi problem kvalifikacija za Svjetsko prvenstvo. U prvom meču pod vođstvom novog kormilara Baćuške su pokazale prilično kvalitetan fudbal, pošto su uspjele da osvoje bod u sukobu sa glavnim konkurentom u borbi za prvo mjesto Grupe H Hrvatskom. U narednom meču ruska reprezentacija je u gostima bez problema pobijedila Kipar sa 2:0, da bi potom istim rezultatom savladali Maltu. Tako trenutno Rusija zauzima drugo mjesto u grupi sa 13 bodova, zaostajući za Hrvatskom samo zbog gol-razlike. Večeras u Kazanju Baćuške dočekuju Slovačku, koja je trećeplasirana sa četiri boda manje. Startni remiji sa Kiprom i Maltom zadali su ogroman udarac ambicijama Slovaka, koji su posijle toga pobijedili Ruse sa 2:1 i vratili se u igru. Još jedan takav podvig ponovo bi zakomplikovao situaciju u borbi za mjesto na Mundijalu.\nTURSKA – NORVEŠKA (PETAK, 20.45), KEC 2,40\nNa minulom Euro 2020. reprezentacija Turske nije nastupila kako se očekivalo. Tri poraza iz tri utakmice nisu ostavila nikakve šanse za prolaz grupe. Ujedno, do sada igra selekcije u borbi za plasman na Svjetsko prvenstvo 2022. nije impresivna. Tokom šest kola igrači Štefana Kunca, koji je sredinom septembra zamijenio Šenola Guneša i koji je pozvan da promjeni situaciju u timu, su ostvarili tri pobjede i dva remija. Poslije pobjede nad Gibraltarom (3:0) Turcu su doživeli fijasko u duelu sa Holandijom (1:6) i sada su trećeplasirani u Grupi G. Večeras dočekuju Norvežane, koji su baš kao i lider Holandija daleko dva boda. Izabranici Stolea Solbakena uspjeli su do sada da ostvare četiri pobjede i jednom su remizirali. U septembru je Norveška igrala neriješeno sa Lalama, poslije čega su usljedila dva odlična meča po sadržaju i rezultatu – Letonija (2:0) i Gibraltar (5:1).\nMALTA – SLOVENIJA (PETAK, 20.45), DVOJKA 1,55\nSelekcija Malte je tradicionalno lak plijen u kvalifikacijama za Svjetsko ili Evropsko prvenstvo. Tim ima svoju šansu samo u Ligi nacija, gdje su mu rivali približno iste snage. Mada, poslije šest kola Malta je pokazala da je ojačala i pružila je značajniji otpor faviritima. Ostvarila je jednu pobjedu nad Kiprom (3:0) i izvukla remi sa Slovačkom (2:2). U posljednjem meču poražena je od Rusije sa 2:0. Večeras joj u goste dolazi Slovenija, koja je šest bodova daleko od mjesta koje vodi makar u baraž za odlazak na Mundijal. Zmajčeki su put u kvalifikacijama započeli pobjedom nad Hrvatskom (1:0), poslije čega su izgubili koncentraciju i izgubili od Rusije i Kipra. Do sada su izabranici Matjaža Keka osvojili sedam bodova i praktično izgubili šanse da dođu do drugog mjesta. U posljednjem kolu, Slovenci su na gostovanju poraženi od vicešampiona svijeta sa 3:0.